qundao/data-zh-poetry huggingface dataset:
渔父
作者：释文珦
朝代：宋

在处变名姓，往来长啸歌。
一身无赋役，几口共烟波。
江月垂纶下，江云宿棹和。
却应嫌渭叟，老去脱寒蓑。
渔艇
作者：释文珦
朝代：宋

炊菰青芦丛，钓鱼白蘋洲。扁舟不用楫，荡漾随春流。斜枕绿蓑衣，醉眠呼不醒。午夜天无云，月满孤篷顶。
渔艇·其一
作者：释文珦
朝代：宋

炊菰青芦丛，钓鱼白苹洲。
扁舟不用楫，荡漾随春流。
渔艇·其一
作者：释文珦
朝代：宋

炊菰青芦丛，钓鱼白蘋洲。扁舟不用楫，荡漾随春流。
渔艇·其二
作者：释文珦
朝代：宋
体裁：五言绝句

斜枕绿蓑衣，醉眠呼不醒。午夜天无云，月满孤篷顶。
游仙
作者：释文珦
朝代：宋

吾嫌人世隘，忻同古仙伍。寂尔契冲虚，与之相尔汝。晨多游玉清，夕每憩园圃。身已外乾坤，飘飘自遐举。结交真仙徒，翛然凌太清。体与虚无合，心同日月明。逍遥龙凤驾，缥缈云霓旌。岂知区中人，狗苟复蝇营。喧嚣非所事，灵府自怡神。食每吸丹景，饮常漱玄津。洞览周八极，内照唯一真。体妙含至精，希微难具陈。高升洞阳界，论道太常前。与彼群仙游，一夕千万年。眼中屡曾见，沧海为桑田。时同宴玉醴，广乐听钧天。超然尘垢外，元化实希夷。吾生有道骨，中心常慕之。感通影响然，高真不遐遗。导我归帝乡，云軿共委蛇。青峰万仞高，云路多盘纡。松柏冬不凋，悬溜成石肤。上有逍遥天，元心与道俱。长揖谢尘凡，放情常晏如。唯服玉石脂，千年貌不枯。命我登仙坛，坛名号玄都。天风起西极，日月生东隅。神仙递升降，鸾鹤相号呼。拍肩友洪崖，挥手招麻姑。流目极昭旷，使我隘九区。山中有至乐，功名焉足图。
游仙·其一
作者：释文珦
朝代：宋

吾嫌人世隘，忻同古仙伍。
寂尔契冲虚，与之相尔汝。
晨多游玉清，夕每憇园圃。
身已外干坤，飘飘自遐举。
游仙·其一
作者：释文珦
朝代：宋

吾嫌人世隘，忻同古仙伍。寂尔契冲虚，与之相尔汝。晨多游玉清，夕每憩园圃。身已外乾坤，飘飘自遐举。
游仙·其三
作者：释文珦
朝代：宋
体裁：古风

喧嚣非所事，灵府自怡神。食每吸丹景，饮常漱玄津。洞览周八极，内照唯一真。体妙含至精，希微难具陈。
游仙·其二
作者：释文珦
朝代：宋

结交真仙徒，翛然凌太清。体与虚无合，心同日月明。逍遥龙凤驾，缥缈云霓旌。岂知区中人，狗苟复蝇营。
游仙·其二
作者：释文珦
朝代：宋

结交真仙徒，翛然凌太清。
体与虚无合，心同日月明。
逍遥龙凤驾，缥缈云霓旌。
岂知区中人，狗苟復蝇营。
游仙·其五
作者：释文珦
朝代：宋
体裁：古风

超然尘垢外，元化实希夷。吾生有道骨，中心常慕之。感通影响然，高真不遐遗。导我归帝乡，云軿共委蛇。
游仙·其六
作者：释文珦
朝代：宋
体裁：古风

青峰万仞高，云路多盘纡。松柏冬不凋，悬溜成石肤。上有逍遥天，元心与道俱。长揖谢尘凡，放情常晏如。唯服玉石脂，千年貌不枯。命我登仙坛，坛名号玄都。天风起西极，日月生东隅。神仙递升降，鸾鹤相号呼。拍肩友洪崖，挥手招麻姑。流目极昭旷，使我隘九区。山中有至乐，功名焉足图。
游仙·其四
作者：释文珦
朝代：宋

高升洞阳界，论道太常前。
与彼羣仙游，一夕千万年。
眼中屡曾见，沧海为桑田。
时同宴玉醴，广乐听钧天。
游仙·其四
作者：释文珦
朝代：宋

高升洞阳界，论道太常前。与彼群仙游，一夕千万年。眼中屡曾见，沧海为桑田。时同宴玉醴，广乐听钧天。
游兴
作者：释文珦
朝代：宋

端居念局促，聊复起行游。褰裳涉浅濑，随云陟高丘。时当孟夏月，嘉木清且稠。众鸟相和鸣，关关无时休。颇觉惬幽抱，遂尔忘百忧。解衣坐磐石，濯足临长流。心空了无取，身閒方自由。寄言养生客，于此同归休。閒人无所管，扶藜散幽步。古路绝游尘，霜林叶自雨。坐石听流泉，颇得空寂趣。云外巢居子，邂逅两相遇。语久各忘还，见月出深树。彼此无滞情，忽散同烟雾。归来夜已深，山衣浥清露。隤然竟终夕，不复脱芒屦。铁钟惊梦回，斗转东方曙。重欲见巢居，云深无觅处。不暖亦不寒，气候正清淑。岸柳尽垂丝，园笋已成竹。山禽屡催唤，拄杖情又熟。出门信吾步，岂复计迟速。渡水或穿云，山阴又溪曲。悠然得真趣，此外非所欲。
游兴·其一
作者：释文珦
朝代：宋

端居念局促，聊复起行游。褰裳涉浅濑，随云陟高丘。时当孟夏月，嘉木清且稠。众鸟相和鸣，关关无时休。颇觉惬幽抱，遂尔忘百忧。解衣坐磐石，濯足临长流。心空了无取，身閒方自由。寄言养生客，于此同归休。
游兴·其一
作者：释文珦
朝代：宋

端居念局促，聊復起行游。
褰裳涉浅濑，随云陟高丘。
时当孟夏月，嘉木清且稠。
众鸟相和鸣，关关无时休。
颇觉惬幽抱，遂尔忘百忧。
解衣坐盘石，濯足临长流。
心空了无取，身閒方自由。
寄言养生客，于此同归休。
游兴·其三
作者：释文珦
朝代：宋

不暖亦不寒，气候正清淑。岸柳尽垂丝，园笋已成竹。山禽屡催唤，拄杖情又熟。出门信吾步，岂复计迟速。渡水或穿云，山阴又溪曲。悠然得真趣，此外非所欲。
游兴·其三
作者：释文珦
朝代：宋

不暖亦不寒，气候正清淑。
岸柳尽垂丝，园笋已成竹。
山禽屡催唤，拄杖情又熟。
出门信吾步，岂復计迟速。
渡水或穿云，山阴又溪曲。
悠然得真趣，此外非所欲。
游兴·其二
作者：释文珦
朝代：宋

閒人无所管，扶藜散幽步。古路绝游尘，霜林叶自雨。坐石听流泉，颇得空寂趣。云外巢居子，邂逅两相遇。语久各忘还，见月出深树。彼此无滞情，忽散同烟雾。归来夜已深，山衣浥清露。隤然竟终夕，不复脱芒屦。铁钟惊梦回，斗转东方曙。重欲见巢居，云深无觅处。
游兴·其二
作者：释文珦
朝代：宋

閒人无所管，扶藜散幽步。
古路绝游尘，霜林叶自雨。
坐石听流泉，颇得空寂趣。
云外巢居子，邂逅两相遇。
语久各忘还，见月出深树。
彼此无滞情，忽散同烟雾。
归来夜已深，山衣浥清露。
隤然竟终夕，不復脱芒屦。
铁钟惊梦回，斗转东方曙。
重欲见巢居，云深无觅处。
游囊山礼妙应祖师慧熏塔
作者：释文珦
朝代：宋

踏徧诸方倦说禅，偶逢佳处结良缘。
祖师圣解何须举，衲子家风要别传。
云外壶中如聚墨，望中沧海欲浮天。
如今觌面相呈了，啼鸟落花俱寂然。
游囊山礼妙应祖师慧薰塔
作者：释文珦
朝代：宋

踏遍诸方倦说禅，偶逢佳处结良缘。祖师圣解何须举，衲子家风要别传。云外壶中如聚墨，望中沧海欲浮天。如今觌面相呈了，啼鸟落花俱寂然。
游衢州乌石山观僧房画山水
作者：释文珦
朝代：宋
体裁：七言绝句

苔径高低草树寒，云从随处有飞湍。山中老宿居来熟，却画他山水石看。
游越
作者：释文珦
朝代：宋
体裁：七言律诗

吴客来游古越都，缅怀前事更踟蹰。高峰篆刻空秦望，遗庙丹青尚禹谟。佛屋几迁王令宅，官租半入贺家湖。日斜欲返烟城去，柳下春船不受呼。
湖上雨中晚归
作者：释文珦
朝代：宋
体裁：六言诗

冷澹一堤枯柳，孤高九里寒松。行尽北山烟雨，白云深处闻钟。
湖亭
作者：释文珦
朝代：宋

一堤杨柳青丝輭，百顷芙蕖锦障开。
中有閒人心似水，坐看沙鸟镜中来。
湖亭
作者：释文珦
朝代：宋

一堤杨柳青丝软，百顷芙蕖锦障开。中有閒人心似水，坐看沙鸟镜中来。
湖亭
作者：释文珦
朝代：宋

湖波方瀰瀰，柳影自珊珊。
有客坐终日，城中无此閒。
鸟飞明镜裏，人语翠帷间。
月下清尤甚，今宵拟不还。
湖亭
作者：释文珦
朝代：宋

湖波方瀰瀰，柳影自珊珊。有客坐终日，城中无此閒。鸟飞明镜里，人语翠帷间。月下清尤甚，今宵拟不还。
湖亭别友
作者：释文珦
朝代：宋

与君俱是客，重别意如何。斜日孤帆去，寒江风浪多。远怀随雁影，新咏杂渔歌。知此遨游地，何时复共过。
湖亭别友
作者：释文珦
朝代：宋

与君俱是客，重别意如何。
斜日孤帆去，寒江风浪多。
远怀随鴈影，新咏杂渔歌。
知此遨游地，何时復共过。
湖寺上方通玄峰顶
作者：释文珦
朝代：宋

峰顶非人世，青山满目多。塔层侵树影，钟响度湖波。心外元无境，诗成亦是魔。禅翁清净耳，浑不听笙歌。
湖寺上方通玄峰顶
作者：释文珦
朝代：宋

峰顶非人世，青山满目多。
塔层侵树影，钟响度湖波。
心外元无境，诗成亦是魔。
禅翁清浄耳，浑不听笙歌。
溪上
作者：释文珦
朝代：宋

散策清溪岸，茅檐事事幽。
燕巢春始垒，蛛网雨来收。
翁媪能留客，儿童不识愁。
兴长归径晚，回首问羣鸥。
溪上
作者：释文珦
朝代：宋

散策清溪岸，茅檐事事幽。燕巢春始垒，蛛网雨来收。翁媪能留客，儿童不识愁。兴长归径晚，回首问群鸥。
溪上野人家
作者：释文珦
朝代：宋

隔水两三家，荆扉带郭斜。春风喧燕雀，时雨足桑麻。翁媪皆垂白，衣冠不尚华。乌蓬船一只，出入渡头沙。
溪上野人家
作者：释文珦
朝代：宋

隔水两三家，荆扉带郭斜。
春风喧燕雀，时雨足桑麻。
翁媪皆垂白，衣冠不尚华。
乌蓬船一隻，出入渡头沙。
溪寺书怀
作者：释文珦
朝代：宋
体裁：五言律诗

野寺依溪曲，长桥接柳堤。俗人忙不入，孤客自安栖。懒散今成性，烟云尽入题。邻居有农父，时与话耕犁。
溪翁
作者：释文珦
朝代：宋

青山映溪三十里，水中白石何齿齿。
是非不入溪翁耳，生涯祇在清溪裏。
终日矶头坐碧藟，钓丝入潭鱼唯唯。
得鱼满笼浑家喜。
溪光似镜山如黛，不是溪翁不知爱。
溪翁
作者：释文珦
朝代：宋

青山映溪三十里，水中白石何齿齿。是非不入溪翁耳，生涯祇在清溪里。终日矶头坐碧藟，钓丝入潭鱼唯唯。得鱼满笼浑家喜。溪光似镜山如黛，不是溪翁不知爱。
溪路
作者：释文珦
朝代：宋

溪路六七里，茅茨三两家。断崖悬石髓，古树有松花。绝壑无人处，看云到日斜。过山幽更甚，时复见樵车。
溪路
作者：释文珦
朝代：宋

溪路六七里，茅茨三两家。
断崖悬石髓，古树有松花。
绝壑无人处，看云到日斜。
过山幽更甚，时復见樵车。
溪边
作者：释文珦
朝代：宋

溪边得微径，陟险穷层巅。上有巢居人，志隐忘岁年。心静语言寡，道在精神全。终身愿相依，愧我无宿缘。明朝下山去，怅望空云烟。
溪边
作者：释文珦
朝代：宋

溪边得微径，陟险穷层巅。
上有巢居人，志隠忘岁年。
心静语言寡，道在精神全。
终身愿相依，媿我无宿缘。
明朝下山去，怅望空云烟。
潜山风土
作者：释文珦
朝代：宋
体裁：五言律诗

潜为杭古邑，汉郡属丹阳。俗本崇勤俭，民终不寇攘。屋头犹种木，田岸亦栽桑。颇与豳风类，吾心爱此乡。
灭迹
作者：释文珦
朝代：宋

灭迹岩岫间，居然养真素。夕餐篱菊英，朝饮木兰露。玄衢谅堪涉，时荣焉足慕。万古功名人，累累但丘墓。
灭迹
作者：释文珦
朝代：宋

灭迹岩岫间，居然养真素。
夕餐篱菊英，朝饮木兰露。
玄衢谅堪涉，时荣焉足慕。
万古功名人，纍纍但丘墓。
灵泉篇
作者：释文珦
朝代：宋

高僧诵经经出泉，泉灵不许蛟龙眠。湛湛长开古明镜，泠泠暗泻朱丝弦。曾说煮茶甘入齿，为是心源功德水。渊然千古无是非，遮莫放人来洗耳。
灵泉篇
作者：释文珦
朝代：宋

高僧诵经经出泉，泉灵不许蛟龙眠。
湛湛长开古明镜，泠泠暗泻朱丝絃。
曾说煮茶甘入齿，为是心源功德水。
渊然千古无是非，遮莫放人来洗耳。
灵雨
作者：释文珦
朝代：宋
体裁：古风

灵雨应时至，四野生新泉。眢井久废汲，湛湛成深渊。老农喜欲舞，田苗绿如烟。桔槔挂屋梁，坦腹清昼眠。
灵鸟篇
作者：释文珦
朝代：宋

尝闻有灵鸟，其名为凤凰。九苞信嘉瑞，五色成文章。其宿必丹穴，其鸣在朝阳。有德斯出现，德衰还伏藏。始至于少皞，再巢于陶唐。舜恩被动植，闻韶复翱翔。闵其出非时，见歌于楚狂。仲尼叹不至，是亦为世伤。荡荡二千龄，孰能致斯祥。当今迈三五，君明臣且良。其或一来仪，足以慰万方。凤兮傥不来，吾泪徒滂滂。
灵鸟篇
作者：释文珦
朝代：宋

尝闻有灵鸟，其名为凤凰。
九苞信嘉瑞，五色成文章。
其宿必丹穴，其鸣在朝阳。
有德斯出现，德衰还伏藏。
始至于少皡，再巢于陶唐。
舜恩被动植，闻韶復翱翔。
闵其出非时，见歌于楚狂。
仲尼叹不至，是亦为世伤。
荡荡二千龄，孰能致斯祥。
当今迈三五，君明臣且良。
其或一来仪，足以慰万方。
凤兮傥不来，吾泪徒滂滂。
炙背
作者：释文珦
朝代：宋
体裁：古风

老身不能寒，心唯爱冬日。炙背蓬门下，暖气浃肌骨。自谓人间世，此乐居第一。虽曰狐貉温，功莫与之匹。山居人不到，独坐快扪虱。
烟霞石屋诸寺
作者：释文珦
朝代：宋

缘山一径微，竹树隐禅扉。云绝去来性，僧无生灭机。风檐铁自语，阴洞石能飞。终拟携瓶锡，他年向此归。
烟霞石屋诸寺
作者：释文珦
朝代：宋

缘山一径微，竹树隠禅扉。
云绝去来性，僧无生灭机。
风檐铁自语，阴洞石能飞。
终拟携缾锡，他年向此归。
焙茶
作者：释文珦
朝代：宋
体裁：五言律诗

异荈云边得，山房手自烘。颇思同陆羽，全觉似卢仝。孤阅当先破，仙灵更可通。蓬莱知远近，我欲便乘风。
煎茶
作者：释文珦
朝代：宋

吾生嗜苦茗，春山恣攀缘。采采不盈掬，浥露殊芳鲜。虑溷仙草性，崖间取灵泉。石鼎乃所宜，灌濯手自煎。择火亦云至，不令有微烟。初沸碧云聚，再沸雪浪翻。一碗复一碗，尽啜袪忧烦。良恐失正味，缄默久不言。须臾齿颊甘，两腋风飒然。飘飘欲遐举，未下卢玉川。
煎茶
作者：释文珦
朝代：宋

吾生嗜苦茗，春山恣攀缘。
采采不盈掬，浥露殊芳鲜。
虑溷仙草性，崖间取灵泉。
石鼎乃所宜，灌濯手自煎。
择火亦云至，不令有微烟。
初沸碧云聚，再沸雪浪翻。
一碗復一碗，尽啜袪忧烦。
良恐失正味，缄默久不言。
须臾齿颊甘，两腋风飒然。
飘飘欲遐举，未下卢玉川。
煨芋
作者：释文珦
朝代：宋

隐者似孤云，都忘厌与忻。渔樵每争席，鸾鹤自为群。地僻云常满，山高日易曛。蹲鸱煨正熟，不与俗人分。
煨芋
作者：释文珦
朝代：宋

隠者似孤云，都忘厌与忻。
渔樵每争席，鸾鹤自为群。
地僻云常满，山高日易曛。
蹲鸱煨正熟，不与俗人分。
爱性
作者：释文珦
朝代：宋

爱性畏欢呶，云深一径茅。了无徒属累，唯结鹿麋交。灌木由来古，修篁亦渐苞。终然声利表，颇若类由巢。
爱性
作者：释文珦
朝代：宋

爱性畏讙呶，云深一径茅。
了无徒属累，唯结鹿麋交。
灌木由来古，修篁亦渐苞。
终然声利表，颇若类由巢。
爱秋
作者：释文珦
朝代：宋

宋玉悲秋我爱秋，清秋行乐胜春游。
林疎尽见山中石，更有寒泉带石流。
爱秋
作者：释文珦
朝代：宋

宋玉悲秋我爱秋，清秋行乐胜春游。林疏尽见山中石，更有寒泉带石流。
物外
作者：释文珦
朝代：宋
体裁：五言律诗

物外烟霞古，幽深断送迎。聩僧唯反听，啼鸟自春声。望岳山心静，临池水观成。岂知趋世者，终日但营营。
物我
作者：释文珦
朝代：宋
体裁：五言律诗

物我两俱忘，隤然入道乡。空为真命脉，静是悟肝肠。竹月光零乱，松风韵短长。色声皆妙契，曾不费思量。
狂吟
作者：释文珦
朝代：宋

槿篱三四掩，荒竹百十个。无人扣柴扉，偏称潜夫卧。梦作野云飞，觉来松日堕。随分有狂吟，吟长不须和。
狂吟
作者：释文珦
朝代：宋

槿篱三四掩，荒竹百十箇。
无人扣柴扉，偏称潜夫卧。
梦作野云飞，觉来松日堕。
随分有狂吟，吟长不须和。
独客
作者：释文珦
朝代：宋
体裁：七言绝句

啧啧阴虫鸣不已，独客无悰夜中起。迢遥星汉正西流，千峰浸月清如水。
独山吟
作者：释文珦
朝代：宋

剡山千万峰，维此善其独。山中有幽人，遁世心自足。永言养灵苗，勿混凡草木。
独山吟
作者：释文珦
朝代：宋

剡山千万峰，维此善其独。
山中有幽人，遯世心自足。
永言养灵苗，勿混凡草木。
琴泉
作者：释文珦
朝代：宋

子期不可作，伯牙终绝弦。泠泠太古音，在此幽涧泉。泉流如碧玉，老僧听不足。后夜月明时，还向泉边宿。
琴泉
作者：释文珦
朝代：宋

子期不可作，伯牙终绝絃。
泠泠太古音，在此幽涧泉。
泉流如碧玉，老僧听不足。
后夜月明时，还向泉边宿。
生年
作者：释文珦
朝代：宋

生年已六十，所历更万端。富贵等浮云，变灭不足观。身如冬岭松，独立守岁寒。心如古井水，到底无波澜。吾道即古道，处今良独难。是非不易辩，长叹复长叹。
生年
作者：释文珦
朝代：宋

生年已六十，所历更万端。
富贵等浮云，变灭不足观。
身如冬岭松，独立守岁寒。
心如古井水，到底无波澜。
吾道即古道，处今良独难。
是非不易辩，长叹復长叹。
田家
作者：释文珦
朝代：宋

田家翁媪颇自适，翁解耕耘妇能织。官中租赋无稽违，所养牛羊亦蕃息。岁时力作不徒劳，桑柘满园禾黍高。皆因勤俭百事足，老身不复愁逋逃。儿女长成毕婚嫁，祇在东邻与西舍。瓮头时复有新篘，亲戚团栾乐情话。神前祭赛宜礼腴，家中衣饭随精粗。县吏下乡鸡犬尽，但愿官府无追呼。
田家
作者：释文珦
朝代：宋

田家翁媪颇自适，翁解耕耘妇能织。
官中租赋无稽违，所养牛羊亦蕃息。
岁时力作不徒劳，桑柘满园禾黍高。
皆因勤俭百事足，老身不復愁逋逃。
儿女长成毕婚嫁，祇在东邻与西舍。
瓮头时復有新篘，亲戚团栾乐情话。
神前祭赛宜豊腴，家中衣饭随精粗。
县吏下乡鸡犬尽，但愿官府无追呼。
田家谣
作者：释文珦
朝代：宋

东坡粟已黄，西畴稻堪穫。农家庆丰年，茅茨举杯酌。复喜官家用贤相，奋发天威去元恶。诏书宽徭榜村路，悍吏不来鸡犬乐。儿童牧牛舍牛舞，翁媪赛神听神语。饮则食兮福乡土，五日一风十日雨，万岁千秋戴明主。
田家谣
作者：释文珦
朝代：宋

东坡粟已黄，西畴稻堪穫。
农家庆丰年，茅茨举杯酌。
復喜官家用贤相，奋发天威去元恶。
诏书宽徭榜村路，悍吏不来鷄犬乐。
儿童牧牛舍牛舞，翁媪赛神听神语。
饮则食兮福乡土，五日一风十日雨，万岁千秋戴明主。
田父
作者：释文珦
朝代：宋
体裁：五言律诗

田父秉耒耜，东郊生意繁。风和土脉应，雨过水花浑。麦陇抽新穗，秧畴腐宿根。春耕易为力，欢笑语儿孙。
由樵径登北高峰遂至韬光庵
作者：释文珦
朝代：宋

鸟路攲倾不可登，攀缘直上最高层。阴崖老树春无叶，古窦寒泉夏作冰。斜抱江流萦翠带，乱山分脉走瓜藤。云根细纪当年事，太守曾来访隐僧。
由樵径登北高峰遂至韬光庵
作者：释文珦
朝代：宋

鸟路欹倾不可登，攀缘直上最高层。
阴崖老树春无叶，古窦寒泉夏作冰。
斜抱江流萦翠带，乱山分脉走瓜藤。
云根细纪当年事，太守曾来访隠僧。
甲子岁初夏连雨作寒
作者：释文珦
朝代：宋

雨脚何当断，风头不肯收。中宵还集霰，四月尚重裘。客有涂泥叹，民怀畎亩忧。是谁同燮理，对此合包羞。
甲子岁初夏连雨作寒
作者：释文珦
朝代：宋

雨脚何当断，风头不肯收。
中宵还集霰，四月尚重裘。
客有涂泥嘆，民怀畎亩忧。
是谁同燮理，对此合包羞。
病起
作者：释文珦
朝代：宋

病起山房四壁空，一年春尽雨声中。无人知道情怀恶，独倚溪桥看落红。卧病厌厌断闻见，年头未识春风面。今朝强起步晴光，伤心满地残梅片。
病起·其一
作者：释文珦
朝代：宋
体裁：七言绝句

病起山房四壁空，一年春尽雨声中。无人知道情怀恶，独倚溪桥看落红。
病起·其二
作者：释文珦
朝代：宋
体裁：七言绝句

卧病厌厌断闻见，年头未识春风面。今朝强起步晴光，伤心满地残梅片。
癖性
作者：释文珦
朝代：宋
体裁：五言律诗

癖性唯耽静，溪山占一坳。小桥横独水，矮屋盖重茅。坎井寒泉冽，深蹊密阴交。閒门终日掩，不许俗人敲。
登临写兴
作者：释文珦
朝代：宋

临水登山送此生，禽猿个个尽忘情。破除妄念唯空寂，藏蓄危机是利名。老子乐时谁不笑，众人重处我能轻。有时信口长歌发，好似东阳独自精。
登临写兴
作者：释文珦
朝代：宋

临水登山送此生，禽猿箇箇尽忘情。
破除妄念唯空寂，藏蓄危机是利名。
老子乐时谁不笑，众人重处我能轻。
有时信口长歌发，好似东阳独自精。
登太白绝顶龙池望远
作者：释文珦
朝代：宋

苍莽势连空，跻攀径绝踪。
乱峰排似戟，片石响于钟。
鸟语春云密，龙归暮雨重。
下观羣岫小，始觉此为宗。
登太白绝顶龙池望远
作者：释文珦
朝代：宋

苍莽势连空，跻攀径绝踪。乱峰排似戟，片石响于钟。鸟语春云密，龙归暮雨重。下观群岫小，始觉此为宗。
白日苦短行
作者：释文珦
朝代：宋

白日常苦短，无方使迟延。始见出旸谷，忽已沈虞渊。迫促于生人，无一能永年。丰质成槁项，鬒发变华颠。鸡鸣逐声利，夜分未遑眠。奄化同草木，没没归重泉。或复自超放，导引求神仙。乔松在何许，亦若茫昧然。必当实根祗，尘物皆弃捐。德性贵纯正，文华在昭宣。道与天地准，万古唯圣贤。景行不可忘，抒情为此篇。
白日苦短行
作者：释文珦
朝代：宋

白日常苦短，无方使迟延。
始见出旸谷，忽已沈虞渊。
迫促于生人，无一能永年。
丰质成槁项，鬒髮变华颠。
鸡鸣逐声利，夜分未遑眠。
奄化同草木，没没归重泉。
或復自超放，导引求神仙。
乔松在何许，亦若茫昧然。
必当实根祗，尘物皆弃捐。
德性贵纯正，文华在昭宣。
道与天地准，万古唯圣贤。
景行不可忘，抒情为此篇。
白湛渊书来命赋绿阴
作者：释文珦
朝代：宋

化红为净绿，圃树已成阴。俯映澄渊水，清如静者心。华滋深几席，馀润滴衣襟。众鸟犹知爱，皎皎遗好音。
白湛渊书来命赋绿阴
作者：释文珦
朝代：宋

化红为浄绿，圃树已成阴。
俯映澄渊水，清如静者心。
华滋深几席，余润滴衣襟。
众鸟犹知爱，皎皎遗好音。
百年
作者：释文珦
朝代：宋

百年如大梦，梦中谁到老。贫贱固可怜，富贵亦何好。举世尽蚩蚩，醒寤苦不早。自古知几人，独在商山皓。百年亦何为，终岁常壈坎。玄裘不掩胫，素发自垂颔。吾亲归夜台，益重霜露感。仰视天一方，星河同惨澹。
百年·其一
作者：释文珦
朝代：宋
体裁：古风

百年如大梦，梦中谁到老。贫贱固可怜，富贵亦何好。举世尽蚩蚩，醒寤苦不早。自古知几人，独在商山皓。
百年·其二
作者：释文珦
朝代：宋

百年亦何为，终岁常壈坎。玄裘不掩胫，素发自垂颔。吾亲归夜台，益重霜露感。仰视天一方，星河同惨澹。
百年·其二
作者：释文珦
朝代：宋

百年亦何为，终岁常壈坎。
玄裘不掩胫，素髮自垂颔。
吾亲归夜台，益重霜露感。
仰视天一方，星河同惨澹。
盘谷
作者：释文珦
朝代：宋

盘谷住来深，余生任陆沈。
自知尘外趣，消尽世间心。
林霭飘成画，风泉写入琴。
清猨亦可爱，旦莫发长吟。
盘谷
作者：释文珦
朝代：宋

盘谷住来深，馀生任陆沈。自知尘外趣，消尽世间心。林霭飘成画，风泉写入琴。清猿亦可爱，旦莫发长吟。
看新历
作者：释文珦
朝代：宋
体裁：七言律诗

又看景定新颁历，百岁还惊五十过。忆昔壮怀多旷远，只今衰鬓已蹉跎。飘零世路饶荆棘，展转归心念薜萝。春草夕阳江上去，不堪回首一长歌。
看月
作者：释文珦
朝代：宋
体裁：五言律诗

静室焚香罢，间吟倚石栏。忽从青玉峡，涌出白银盘。列宿消芒尽，清晖照胆寒。终宵不成寐，二十四回看。
真乐
作者：释文珦
朝代：宋

人皆有所乐，此乐独吾真。一静灭万虑，空房无点尘。雪清梅骨骼，烟养竹精神。羁绁徒千丈，难拘散诞身。岁律又将穷，山房四壁空。水云踪不异，松柏性元同。睡起蹲鸱熟，香消贝叶终。谁知真乐事，却在寂寥中。
真乐·其一
作者：释文珦
朝代：宋
体裁：五言律诗

人皆有所乐，此乐独吾真。一静灭万虑，空房无点尘。雪清梅骨骼，烟养竹精神。羁绁徒千丈，难拘散诞身。
真乐·其二
作者：释文珦
朝代：宋
体裁：五言律诗

岁律又将穷，山房四壁空。水云踪不异，松柏性元同。睡起蹲鸱熟，香消贝叶终。谁知真乐事，却在寂寥中。
短歌行
作者：释文珦
朝代：宋

忆昨游中林，鸟鸣兰蕙芳。
重来岂云久，草木倏已黄。
乙鸟始辞去，羣鸿復南翔。
天道有代谢，人生安得常。
促促不我留，譬如石火光。
红颜日以瘁，玄髮日以霜。
载念泉下人，宁不增悲伤。
聆我短歌行，歌短意则长。
短歌行
作者：释文珦
朝代：宋

忆昨游中林，鸟鸣兰蕙芳。重来岂云久，草木倏已黄。乙鸟始辞去，群鸿复南翔。天道有代谢，人生安得常。促促不我留，譬如石火光。红颜日以瘁，玄发日以霜。载念泉下人，宁不增悲伤。聆我短歌行，歌短意则长。
石室
作者：释文珦
朝代：宋

石室閒眠过午钟，看来唯我最疎慵。
生憎俗客妨幽趣，不与樵夫说定踪。
麋下磵阴时引子，鹤归林表只依松。
人生未解休心去，多向尘区叹不逢。
石室
作者：释文珦
朝代：宋

石室閒眠过午钟，看来唯我最疏慵。生憎俗客妨幽趣，不与樵夫说定踪。麋下涧阴时引子，鹤归林表只依松。人生未解休心去，多向尘区叹不逢。
石室
作者：释文珦
朝代：宋

石室静而深，青山迭相映。且无笼槛羁，颇适猿鸟性。外物俱弃捐，内尘亦清净。人莫来扣门，惊回老僧定。
石室
作者：释文珦
朝代：宋

石室静而深，青山迭相映。
且无笼槛羁，颇适猿鸟性。
外物俱弃捐，内尘亦清凈。
人莫来扣门，惊回老僧定。
石桥瀑布
作者：释文珦
朝代：宋
体裁：五言律诗

瀑布依真境，何曾与世同。洒空轻作雾，溅石乱生风。绝壁惊飞鸟，危梁卧断虹。人言龙窟宅，祇在此潭中。
示山友
作者：释文珦
朝代：宋

地僻断知闻，相过知有君。
晴溪堪数石，晚岫暗通云。
果熟猨无数，松高鹤不羣。
深居岂无事，终胜世纷纷。
示山友
作者：释文珦
朝代：宋

地僻断知闻，相过知有君。晴溪堪数石，晚岫暗通云。果熟猿无数，松高鹤不群。深居岂无事，终胜世纷纷。
神树词
作者：释文珦
朝代：宋
体裁：古风

村西大树高入云，树根作屋祠为神。村农四时常祭赛，但愿长幼无灾屯。更乞风雨皆调适，官不追呼无盗贼。六畜蕃滋百谷成，报神之赐何终极。问农当年未生树，此树之神何所附。它时此树朽而仆，树神又向何方去。农笑吾言吾笑农，浊泾清渭终难同。
祭坦仲履
作者：释文珦
朝代：宋
体裁：古风

仲履真吾徒，敏慧出流辈。比玉无纤瑕，方珠绝微颣。子心如秋月，皎皎长不昧。子身如閒云，出处极自在。相从逾十年，不见时俗态。爱子静而文，喜子和而耐。语子以玄微，一一能领会。今子隔重泉，使我增感慨。酌彼清涧泉，为子供一酹。魂气诚有知，歆监俨如对。
禁体咏雪
作者：释文珦
朝代：宋
体裁：五言律诗

应臈雨连朝，丰年瑞已饶。乱声还蔌蔌，猛势尚瀌瀌。岭峤松增秀，原田麦长臕。穷阎休怨冷，见睍自应消。
禁体咏雪时方用兵故其末及之
作者：释文珦
朝代：宋

拥衲坐深更，频闻蔌蔌声。
祇疑为落叶，不道是飞霙。
晓压松头重，寒铺砌面平。
幸成丰岁兆，何事却征兵。
禁体咏雪时方用兵故其末及之
作者：释文珦
朝代：宋

拥衲坐深更，频闻蔌蔌声。祇疑为落叶，不道是飞霙。晓压松头重，寒铺砌面平。幸成丰岁兆，何事却徵兵。
禅翁
作者：释文珦
朝代：宋

禅翁八十鬓如霜，冷坐云边旧竹房。
唯放此身长懒散，更无余事可思量。
飞流激石泉珠迸，斜照入林松影长。
即景成诗疑未稳，更寻樵父为平章。
禅翁
作者：释文珦
朝代：宋

禅翁八十鬓如霜，冷坐云边旧竹房。唯放此身长懒散，更无馀事可思量。飞流激石泉珠迸，斜照入林松影长。即景成诗疑未稳，更寻樵父为平章。
秋光
作者：释文珦
朝代：宋

秋光已过半，风气日凄紧。鸿雁复来宾，燕莺无留影。游子于此时，感物念乡井。纵使梦能归，归涂难历省。
秋光
作者：释文珦
朝代：宋

秋光已过半，风气日凄紧。
鸿鴈復来宾，燕鶑无留影。
游子于此时，感物念乡井。
纵使梦能归，归涂难历省。
秋兴
作者：释文珦
朝代：宋
体裁：古风

昔人苦悲秋，我独爱秋色。无云天万里，远峤出寒碧。枫林叶如丹，溪水清见石。饱雨豆荚肥，经霜栗包拆。连畴稻正黄，冒野荞亦白。篱菊忽盈把，山萸又堪摘。日月如过鸟，良辰敢虚掷。青猿颇会意，为我具短策。西风吹破帽，野兴在故屐。不惮登涉劳，远访巢居客。此客更可人，分我渔樵席。人生贵适意，何必累形役。
秋兴
作者：释文珦
朝代：宋
体裁：古风

秋云满茅屋，秋风响枫林。杖藜步幽径，落叶数寸深。悠然拾叶归，写我閒中吟。坐客兴亦閒，弹入青瑶琴。曲终各无语，山水遗清音。
秋分前三日偶成
作者：释文珦
朝代：宋

秋光几一半，在候已无雷。
颢气凝为露，嘉禾秀出胎。
燕衔余暑去，虫唤嫩寒来。
泡影非能久，流光又苦催。
秋分前三日偶成
作者：释文珦
朝代：宋

秋光几一半，在候已无雷。颢气凝为露，嘉禾秀出胎。燕衔馀暑去，虫唤嫩寒来。泡影非能久，流光又苦催。
秋声
作者：释文珦
朝代：宋

商飙何厉疾，羣籁尽嚣嚣。
迴穴生崖谷，淜滂度泬寥。
恍疑沙漠战，误听浙江潮。
遮莫频相聒，羁魂易得消。
秋声
作者：释文珦
朝代：宋

商飙何厉疾，群籁尽嚣嚣。回穴生崖谷，淜滂度泬寥。恍疑沙漠战，误听浙江潮。遮莫频相聒，羁魂易得消。
秋夜忆兄
作者：释文珦
朝代：宋
体裁：五言律诗

石房清睡熟，犹拥黑貂裘。乡远难为梦，山深易得秋。脊令空在咏，蟋蟀暗生愁。何日潜溪岸，吟诗共倚楼。
秋夜感怀
作者：释文珦
朝代：宋

秋山夜无人，虫在草根泣。
明月照高林，虚窗风露入。
生年四十余，万事未有立。
东西岐路间，终岁常汲汲。
双亲死经年，宅兆久完葺。
兄弟亦贫窭，于此不暇给。
回首思故园，愁云满原隰。
交朋阅千百，存者已无十。
顾我枯槁姿，奈此短景急。
终宵不成寐，起坐千虑集。
至人乃忘情，效慕安可及。
唯作无生观，去此衣袖湿。
秋夜感怀
作者：释文珦
朝代：宋

秋山夜无人，虫在草根泣。明月照高林，虚窗风露入。生年四十馀，万事未有立。东西岐路间，终岁常汲汲。双亲死经年，宅兆久完葺。兄弟亦贫窭，于此不暇给。回首思故园，愁云满原隰。交朋阅千百，存者已无十。顾我枯槁姿，奈此短景急。终宵不成寐，起坐千虑集。至人乃忘情，效慕安可及。唯作无生观，去此衣袖湿。
秋夜月下独吟
作者：释文珦
朝代：宋
体裁：五言律诗

看月倚修桐，寥寥夜正中。西郊金气肃，南陆火云空。绕树徒怜鹊，传书未有鸿。浩歌谁与和，禅意自相通。
秋怀
作者：释文珦
朝代：宋

寂寥谁共语，白发对寒流。往事浑疑梦，馀生祇似浮。青虫鸣向夕，玄鸟去因秋。故友沧江外，茫茫不可求。
秋怀
作者：释文珦
朝代：宋

寂寥谁共语，白髮对寒流。
往事浑疑梦，余生祇似浮。
青虫鸣向夕，玄鸟去因秋。
故友沧江外，茫茫不可求。
秋怀
作者：释文珦
朝代：宋

西风吹客襟，客正白头吟。无复欢娱意，惟伤迟暮心。饮虹明远浦，饥鹘下荒林。日月不相贷，人生那易禁。
秋怀
作者：释文珦
朝代：宋

西风吹客襟，客正白头吟。
无復欢娱意，惟伤迟暮心。
饮虹明远浦，饥鹘下荒林。
日月不相贷，人生那易禁。
秋怀
作者：释文珦
朝代：宋

霜风吹槁梧，索索生秋声。梁燕已无迹，哀鸿复南征。游子当此时，转觉难为情。庭闱隔千里，日夜白发生。
秋怀
作者：释文珦
朝代：宋

霜风吹槁梧，索索生秋声。
梁燕已无迹，哀鸿復南征。
游子当此时，转觉难为情。
庭闱隔千里，日夜白髮生。
秋思
作者：释文珦
朝代：宋

听说相思情绪，难禁最是秋时。燕去重增别恨，雁来不报归期。
秋思
作者：释文珦
朝代：宋

听说相思情绪，难禁最是秋时。
燕去重增别恨，鴈来不报归期。
秋感
作者：释文珦
朝代：宋

客中难度日，池上独徘徊。
露冷芙蕖死，天高鸿雁来。
枯茎宁再润，羣叫易成哀。
对此能无感，吾亲在夜台。
秋感
作者：释文珦
朝代：宋

客中难度日，池上独徘徊。露冷芙蕖死，天高鸿雁来。枯茎宁再润，群叫易成哀。对此能无感，吾亲在夜台。
秋感
作者：释文珦
朝代：宋

霜露变羣物，游子难为情。
吾亲隔重泉，奈此风叶声。
秋感
作者：释文珦
朝代：宋

霜露变群物，游子难为情。吾亲隔重泉，奈此风叶声。
秋日
作者：释文珦
朝代：宋
体裁：五言律诗

秋气清如此，閒踪信所如。因穷流水脉，偶到野僧居。地远嚣纷息，山回响答虚。几人来不得，老死向尘车。
秋日怀新敬二上人
作者：释文珦
朝代：宋

所知惟二仲，不见意何如。
别后云山阻，传来信息虚。
黍粱收露下，草木变霜余。
应有悲秋作，何曾一寄予。
秋日怀新敬二上人
作者：释文珦
朝代：宋

所知惟二仲，不见意何如。别后云山阻，传来信息虚。黍粱收露下，草木变霜馀。应有悲秋作，何曾一寄予。
秋日有怀故人
作者：释文珦
朝代：宋

山人出山去，山鸟长相忆。
岁月能几何，诸峯復秋色。
孤云在何处，烟水望不极。
怊怅多远情，飞鸿杳无迹。
秋日有怀故人
作者：释文珦
朝代：宋

山人出山去，山鸟长相忆。岁月能几何，诸峰复秋色。孤云在何处，烟水望不极。怊怅多远情，飞鸿杳无迹。
秋日禅房
作者：释文珦
朝代：宋

绝巘秋光裏，禅房夜气清。
天风吹鹤梦，山月照猿声。
性懒诸缘绝，身閒四体轻。
生来自萧散，不是彊遗名。
秋日禅房
作者：释文珦
朝代：宋

绝巘秋光里，禅房夜气清。天风吹鹤梦，山月照猿声。性懒诸缘绝，身閒四体轻。生来自萧散，不是彊遗名。
秋日过子陵钓台
作者：释文珦
朝代：宋
体裁：七言绝句

不将华衮换羊裘，冷对青山到白头。说与往来名利客，经过台下莫维舟。
秋晓访菊
作者：释文珦
朝代：宋
体裁：七言绝句

醉陶为尔早辞官，醒屈曾将当夕餐。我爱露丛深似染，晓寻特地犯清寒。
秋晚怀浙东故人
作者：释文珦
朝代：宋
体裁：古风

游人未归来，芳草又还歇。怅望江东云，久负山中月。扁舟在何处，一水不可越。相思千里间，日暮飞鸟没。
秋月山中放歌
作者：释文珦
朝代：宋
体裁：古风

秋气清，秋叶鸣，四山风骨方峥嵘。有时支颐静对，有时缓步游行。朝昏之景无尽藏，一皆遗我无人争。中林橡栗又可拾，老夫快活不可名。乃作歌，歌此情，云中木客时来赓。
秋江独泛
作者：释文珦
朝代：宋

秋波无际远，短艇溯寒江。风景由来异，乡心未易降。晚烟生驿树，空翠扑船窗。赋得沧浪曲，长谣不便腔。
秋江独泛
作者：释文珦
朝代：宋

秋波无际远，短艇遡寒江。
风景由来异，乡心未易降。
晚烟生驿树，空翠扑船窗。
赋得沧浪曲，长谣不便腔。
秋浦老渔
作者：释文珦
朝代：宋

秋浦老渔人不识，清溪数湾船一只。钓竿垂垂钓丝直，眼光过似溪光碧。得鱼归来不自吃，开笼分与白鹇食。却来独坐矶头石，对著斜阳诵周易。恐是渭滨姜子牙，安得文王与同车。
秋浦老渔
作者：释文珦
朝代：宋

秋浦老渔人不识，清溪数湾船一隻。
钓竿垂垂钓丝直，眼光过似溪光碧。
得鱼归来不自吃，开笼分与白鹇食。
却来独坐矶头石，对着斜阳诵周易。
恐是渭滨姜子牙，安得文王与同车。
秋胡诗
作者：释文珦
朝代：宋

洁妇与秋胡，以礼成配匹。
毕结方五朝，秋胡事行役。
道涂既云远，年运亦易徂。
日月迭相代，五回见荣枯。
秋胡仕侯邦，音尘久疎绝。
誓言奉姑嫜，秋霜拟贞洁。
春日行采桑，援柯向前林。
秋胡倏来归，相逢赠黄金。
重义不受金，采采实筐篚。
归来见夫婿，乃是赠金子。
苦辞让其諐，投身入渊死。
岂是不爱身，示心如此水。
秋胡诗
作者：释文珦
朝代：宋

洁妇与秋胡，以礼成配匹。毕结方五朝，秋胡事行役。道涂既云远，年运亦易徂。日月迭相代，五回见荣枯。秋胡仕侯邦，音尘久疏绝。誓言奉姑嫜，秋霜拟贞洁。春日行采桑，援柯向前林。秋胡倏来归，相逢赠黄金。重义不受金，采采实筐篚。归来见夫婿，乃是赠金子。苦辞让其愆，投身入渊死。岂是不爱身，示心如此水。
秋色
作者：释文珦
朝代：宋
体裁：五言律诗

西郊金气盛，庶物减华滋。萚萚丹枫雨，茫茫白草衰。炎曦何惨淡，气曀若委迟。对此凄凉景，能无宋玉悲。
秋野即事
作者：释文珦
朝代：宋
体裁：五言律诗

深原草径斜，烟际两三家。老屋门无钥，清溪底见沙。断蝉嘶败柳，孤蝶恋寒花。历省曾游处，分明似若耶。
种兰菊
作者：释文珦
朝代：宋
体裁：五言绝句

菊莳陶篱本，兰滋楚畹芳。荷锄春雨后，怀古意何长。
种植
作者：释文珦
朝代：宋
体裁：五言律诗

种植有良法，曾闻老圃辞。灵苗如已茂，恶草自然萎。根本须培养，生枯勿顾思。修身亦如此，于理足堪推。
种菊
作者：释文珦
朝代：宋

种菊东篱下，悠然寄隐情。不辞频抱瓮，他日要餐英。
种菊
作者：释文珦
朝代：宋

种菊东篱下，悠然寄隠情。
不辞频抱瓮，他日要餐英。
秘书山中草堂
作者：释文珦
朝代：宋

谢客开山兴，深居寄草堂。
曲阑凭野色，虚牖敞晴光。
路转青林合，泉流碧涧长。
群峦分向背，平楚接微茫。
兰茝含幽洁，松筠傲雪霜。
玄猨啼夜月，青鹤舞朝阳。
地僻烟霞古，云深草树凉。
藤梢藏钓石，桂子落琴床。
为识禽鱼性，终辞鸳鹭行。
真曾脱颖出，祇作善刀藏。
不爱烧金术，唯留煮石方。
赋诗閒点笔，勘易静焚香。
酿酒应浮白，收茶自过黄。
秋来看㓢竹，春尽课劙桑。
水暖分鱼种，崖寒取蜜房。
人高征士节，天动少微芒。
道在名难隠，身閒乐叵量。
更知齐指马，诚足傲羲皇。
萧散氛埃表，高风不可忘。
秘书山中草堂
作者：释文珦
朝代：宋

谢客开山兴，深居寄草堂。曲阑凭野色，虚牖敞晴光。路转青林合，泉流碧涧长。群峦分向背，平楚接微茫。兰茝含幽洁，松筠傲雪霜。玄猿啼夜月，青鹤舞朝阳。地僻烟霞古，云深草树凉。藤梢藏钓石，桂子落琴床。为识禽鱼性，终辞鸳鹭行。真曾脱颖出，祇作善刀藏。不爱烧金术，唯留煮石方。赋诗閒点笔，勘易静焚香。酿酒应浮白，收茶自过黄。秋来看㓢竹，春尽课劙桑。水暖分鱼种，崖寒取蜜房。人高徵士节，天动少微芒。道在名难隐，身閒乐叵量。更知齐指马，诚足傲羲皇。萧散氛埃表，高风不可忘。
稻熟而遭巨浸以诗伤之
作者：释文珦
朝代：宋
体裁：五言律诗

九秋禾正熟，三日雨滂沱。畎亩黄云失，沟塍白水多。岂知民已病，犹苦赋重科。父子难相保，流离可奈何。
空中
作者：释文珦
朝代：宋
体裁：五言律诗

空中窴至理，彼我两俱忘。自有心如铁，宁嫌鬓似霜。清泉随涧远，古屋入云长。此是吾安处，陶然乐未央。
空山·其一
作者：释文珦
朝代：宋

深山一敝庐，今是几年居。
举世皆嫌拙，吾心独有余。
寒苴珍芥醤，嘉核爱梅诸。
樵父时同赋，多将槁叶书。
空山·其一
作者：释文珦
朝代：宋

深山一敝庐，今是几年居。举世皆嫌拙，吾心独有馀。寒苴珍芥酱，嘉核爱梅诸。樵父时同赋，多将槁叶书。
空山·其二
作者：释文珦
朝代：宋
体裁：古风

空山一草庐，住来忘岁月。孤身同梦幻，两鬓任霜雪。纷纷蛮触争，颇若大琐屑。予虽知其然，不欲有分别。
空庐
作者：释文珦
朝代：宋

荒径草青青，空庐未始扃。好山皆在目，无事可劳形。已信虚空讲，何妨树石听。悠然朝复莫，真道自相冥。
空庐
作者：释文珦
朝代：宋

荒径草青青，空庐未始扃。
好山皆在目，无事可劳形。
已信虚空讲，何妨树石听。
悠然朝復莫，真道自相冥。
立冬日野外行吟
作者：释文珦
朝代：宋
体裁：诗

吟行不惮遥，风景尽堪抄。天水清相入，秋冬气始交。饮虹消海曲，宿雁下塘坳。归去须乘月，松门许夜敲。
立冬日野外行吟
作者：释文珦
朝代：宋

吟行不惮遥，风景尽堪抄。
天水清相入，秋冬气始交。
饮虹消海曲，宿鴈下塘坳。
归去须乘月，松门许夜敲。
立春日
作者：释文珦
朝代：宋

上国又逢春，衣裳化客尘。
园庐空入梦，岁月但依人。
生意归羣物，穷愁老一身。
喜余鸥鹭伴，犹不怪吾真。
立春日
作者：释文珦
朝代：宋

上国又逢春，衣裳化客尘。
园庐空入梦，岁月但依人。
生意归群物，穷愁老一身。
喜余鸥鹭伴，犹不怪吾真。
立春日
作者：释文珦
朝代：宋

上国又逢春，衣裳化客尘。园庐空入梦，岁月但依人。生意归群物，穷愁老一身。喜馀鸥鹭伴，犹不怪吾真。
端居
作者：释文珦
朝代：宋

为得近樵渔，閒寻此地居。
省交长闭户，耽静欲焚书。
自爱心情澹，人嫌礼貌疎。
径从荒草没，衰懒不能除。
竹下晓吟
作者：释文珦
朝代：宋

竹下坐清晓，露气沾裳衣。
楼钟发清响，山月耿余辉。
心静息欲无，渺与万物违。
庄周苦未达，梦作蝴蝶飞。
竹下晓吟
作者：释文珦
朝代：宋

竹下坐清晓，露气沾裳衣。楼钟发清响，山月耿馀辉。心静息欲无，渺与万物违。庄周苦未达，梦作蝴蝶飞。
竹坡旧隐
作者：释文珦
朝代：宋

路转新塘曲，舟通别墅幽。觉华严佛地，梵放杂渔讴。粳稌连畴晚，菱渠四泽秋。竹坡今不作，清泪落菟裘。
竹坡旧隠
作者：释文珦
朝代：宋

路转新塘曲，舟通别墅幽。
觉华严佛地，梵放杂渔讴。
秔稌连畴晚，菱渠四泽秋。
竹坡今不作，清泪落菟裘。
竹堂秋雨
作者：释文珦
朝代：宋
体裁：五言绝句

秋雨滴寒竹，主人魂梦清。客来听未惯，认作打篷声。
竹居
作者：释文珦
朝代：宋

檐外竹珊珊，空房住一间。
无人曾到此，老子有余閒。
土蚀铜壶缺，苔滋粉壁斑。
于焉自成乐，遮莫笑痴顽。
竹居
作者：释文珦
朝代：宋

檐外竹珊珊，空房住一间。
无人曾到此，老子有余闲。
土蚀铜罇绿，苔滋粉壁斑。
于焉自成乐，遮莫笑痴顽。
竹居
作者：释文珦
朝代：宋

檐外竹珊珊，空房住一间。无人曾到此，老子有馀閒。土蚀铜壶缺，苔滋粉壁斑。于焉自成乐，遮莫笑痴顽。
竹边
作者：释文珦
朝代：宋
体裁：七言绝句

野性何曾计此身，老来方觉负初心。故山无地堪栽竹，犹傍人家看竹林。
竹间吟
作者：释文珦
朝代：宋

维昔晋唐人，其心多爱竹。七贤子猷徒，往驾已不复。惓惓思此君，锄云种青玉。劲节何亭亭，清风常穆穆。质美而貌閒，对之良不俗。遂老于其间，畴能赋淇奥。
竹间吟
作者：释文珦
朝代：宋

维昔晋唐人，其心多爱竹。
七贤子猷徒，往驾已不復。
惓惓思此君，鉏云种青玉。
劲节何亭亭，清风常穆穆。
质美而貌閒，对之良不俗。
遂老于其间，畴能赋淇奥。
竺山中夜
作者：释文珦
朝代：宋
体裁：七言绝句

天汉无云星宿稀，夜凉清露湿山衣。月明照我孤禅影，亦照松头野鹤飞。
答仇山村见寄
作者：释文珦
朝代：宋

十年不见山村人，瑶华忽到英溪滨。见诗犹如见君面，读诗只字必三咽。当今满眼非吾曹，与君例亦同此遭。风雅之音幸未变，托之足以舒郁陶。颇谓仇仙若鸾凤，造次而鸣亦惊众。丹穴方堪养羽仪，他年会作明时用。
答仇山村见寄
作者：释文珦
朝代：宋

十年不见山村人，瑶华忽到英溪滨。
见诗犹如见君面，读诗隻字必三嚥。
当今满眼非吾曹，与君例亦同此遭。
风雅之音幸未变，託之足以舒鬰陶。
颇谓仇仙若鸾凤，造次而鸣亦惊众。
丹穴方堪养羽仪，他年会作明时用。
筼房暑中寄诗依韵酬答
作者：释文珦
朝代：宋

溪翁若冰雪，明净不受涅。经岁断知闻，使我心菀结。佳句来清风，足以洒炎热。山中有奇事，迟向秋深说。
筼房秋崖来访不相值后往谢之筼复有诗喜余之至因次其韵
作者：释文珦
朝代：宋

吟车曾到社桥来，不见山人乞食回。荒沼秋深莲已谢，寒林冬近菊初开。句引渊明无酒盏，观迎元度但茶杯。寻盟却喜梅花发，日日论诗坐碧苔。
箴放心
作者：释文珦
朝代：宋
体裁：古风

养形而放心，譬若树抱蝎。表似内已虚，识者为憯怛。形瘁或当腴，心蠹不可活。先民有格言，勿使本先拨。
篔房暑中寄诗依韵酬答
作者：释文珦
朝代：宋

溪翁若冰雪，明浄不受涅。
经岁断知闻，使我心菀结。
佳句来清风，足以洒炎热。
山中有奇事，迟向秋深说。
篔房秋崖来访不相值后往谢之篔復有诗喜余之至因次其韵
作者：释文珦
朝代：宋

吟车曾到社桥来，不见山人乞食回。
荒沼秋深莲已谢，寒林冬近菊初开。
句引渊明无酒琖，观迎元度但茶杯。
寻盟却喜梅花发，日日论诗坐碧苔。
纪事
作者：释文珦
朝代：宋

庸贾狗鼠辈，龌龊无足观。
少小为博徒，狭斜恣游般。
凭附椒房宠，滥吹于王官。
匿罪而言功，虚声尚欺谩。
以之致鼎贵，真如沐猴冠。
擅命十五年，肆毒侔蝾蚖。
仁脉为之绝，善类为之殚。
纳侮于北邻，征盟日嚣讙。
兵戈满四海，天步极艰难。
鄂汉距江淮，列郡多创残。
人命若菅蒯，闻之心胆寒。
王家急军食，耕者不得餐。
罪大已难逭，犹思揜其奸。
驾言督诸军，翱翔向江干。
小器不自量，妄冀于曹瞒。
潜欲移帝室，微辞启其端。
贤哉夏金吾，直气生忠肝。
立欲碎其首，无奈师旅单。
姦谋既已洩，跼蹐方自叹。
畏诛竟宵遁，鸮鵩铩羽翰。
逆贼幸屏迹，宗社得再安。
勤王毕云会，圣虑行小宽。
祖宗德泽深，国体宜无瘢。
指日恢中原，以尽万国欢。
纪事
作者：释文珦
朝代：宋

庸贾狗鼠辈，龌龊无足观。少小为博徒，狭斜恣游般。凭附椒房宠，滥吹于王官。匿罪而言功，虚声尚欺谩。以之致鼎贵，真如沐猴冠。擅命十五年，肆毒侔蝾蚖。仁脉为之绝，善类为之殚。纳侮于北邻，徵盟日嚣欢。兵戈满四海，天步极艰难。鄂汉距江淮，列郡多创残。人命若菅蒯，闻之心胆寒。王家急军食，耕者不得餐。罪大已难逭，犹思掩其奸。驾言督诸军，翱翔向江干。小器不自量，妄冀于曹瞒。潜欲移帝室，微辞启其端。贤哉夏金吾，直气生忠肝。立欲碎其首，无奈师旅单。奸谋既已泄，局蹐方自叹。畏诛竟宵遁，鸮鵩铩羽翰。逆贼幸屏迹，宗社得再安。勤王毕云会，圣虑行小宽。祖宗德泽深，国体宜无瘢。指日恢中原，以尽万国欢。
经旬
作者：释文珦
朝代：宋
体裁：五言绝句

经旬坐春雨，畏湿不下席。晓看篱角萱，怒长忽过尺。
结交
作者：释文珦
朝代：宋
体裁：古风

结交尽閒交，日欲共幽讨。道人失前期，使我萦怀抱。清猿往相催，同来须及早。良恐秋风高，吹我杞菊老。
绿阴满院
作者：释文珦
朝代：宋

一年花信过，满院绿阴多。老子于中住，新莺每到歌。萧閒遗世虑，清净合天和。好是孤云性，谁能管得他。
绿阴满院
作者：释文珦
朝代：宋

一年花信过，满院绿阴多。
老子于中住，新鶑每到歌。
萧閒遗世虑，清浄合天和。
好是孤云性，谁能管得他。
羌笛
作者：释文珦
朝代：宋

美竹生穷崖，西人剪为笛。制度诚简易，不假金玉饰。五音既繁会，八音亦交出。凤鸣何雍雍，龙吟尤历历。贪者听之廉，愁者听之怿。悍者听之和，劳者听之佚。遗调感人多，今人孰能识。空复想桓伊，三弄楚天碧。
羌笛
作者：释文珦
朝代：宋

美竹生穷崖，西人翦为笛。
制度诚简易，不假金玉饰。
五音既繁会，八音亦交出。
凤鸣何雝雝，龙吟尤历历。
贪者听之廉，愁者听之怿。
悍者听之和，劳者听之佚。
遗调感人多，今人孰能识。
空復想桓伊，三弄楚天碧。
翩翩春燕行
作者：释文珦
朝代：宋
体裁：四言诗

翩翩春燕，厥有常心。来以春阳，去以秋阴。不爽于社，为时所钦。玄衣济济，美度愔愔。差池其羽，下上其音。如服仁义，如鼓瑟琴。缮垒杏梁，衔泥柳林。宫房孔式，非僭非淫。居处齐一，淑惠且任。实生商后，匪曰凡禽。
老人
作者：释文珦
朝代：宋
体裁：五言律诗

老人方外人，观物又观身。得性无今古，随时亦故新。梅容微笑腊，柳意暗藏春。除是同怀者，知予此语真。
老去
作者：释文珦
朝代：宋

老去寡交游，孤吟倚石楼。风生云渐散，虹见雨初收。苍莽天将暮，凄清气似秋。玄猿慰岑寂，长啸碧峰头。老去玄衣敝，归来白屋寒。故书多散失，时事转艰难。背日松悭长，经霜菊尽乾。邻翁犹念旧，扶杖数相看。
老去·其一
作者：释文珦
朝代：宋
体裁：五言律诗

老去寡交游，孤吟倚石楼。风生云渐散，虹见雨初收。苍莽天将暮，凄清气似秋。玄猿慰岑寂，长啸碧峰头。
老去·其二
作者：释文珦
朝代：宋

老去玄衣敝，归来白屋寒。故书多散失，时事转艰难。背日松悭长，经霜菊尽乾。邻翁犹念旧，扶杖数相看。
老去·其二
作者：释文珦
朝代：宋

老去玄衣敝，归来白屋寒。
故书多散失，时事转艰难。
背日松悭长，经霜菊尽干。
邻翁犹念旧，扶杖数相看。
老大
作者：释文珦
朝代：宋
体裁：五言律诗

老大偏多感，那堪客路中。凄凉经月病，安忍半生穷。衰草凝霜白，高枫借日红。今朝方暂起，先问菊花丛。
老子
作者：释文珦
朝代：宋
体裁：七言律诗

老子深栖趣已成，尘鞿何计可相萦。寒泉一道知来脉，灵木多年产寄生。云外暗藏龙虎穴，风中清度鹤猿声。过从等是无心侣，同吃山厨芋颗羹。
老怀
作者：释文珦
朝代：宋
体裁：七言绝句

终向江湖老此身，了无机事却难驯。沙鸥信是同盟者，白首相看意最真。
老景
作者：释文珦
朝代：宋
体裁：古风

日月如飞梭，为我织老景。苍艾浸成色，素丝飒垂领。短长任所裁，厚薄焉足省。善贾亦徒施，终然付泡影。
老耳聋聩乙酉岁绝不闻鹃啼
作者：释文珦
朝代：宋
体裁：七言绝句

湖海漂流岁月长，每闻杜宇辄思乡。如今耳与声尘绝，啼杀吾心也不伤。
老身
作者：释文珦
朝代：宋

老身到此合称翁，双足蹒跚两耳聋。聊托迂疏居世表，幸无名字到官中。生期槁木寒灰尽，性与孤猿野鹤同。去岁有锥无地卓，今年锥地并皆空。
老身
作者：释文珦
朝代：宋

老身到此合称翁，双足蹒跚两耳聋。
聊託迂疎居世表，幸无名字到官中。
生期槁木寒灰尽，性与孤猿野鹤同。
去岁有锥无地卓，今年锥地併皆空。
胡逸人幽居
作者：释文珦
朝代：宋
体裁：五言律诗

幽居清绝甚，四面尽沧波。柳步春船集，花源晚吹和。宦情垂钓薄，吟思捲帘多。便有书来辟，其如爱此何。
腊月立明年春
作者：释文珦
朝代：宋

闰岁两番春，流光故逼人。月筒将谢丑，斗柄倏旋寅。玉作梅容润，金归柳眼新。物情虽万变，曾莫变吾真。
腊月立明年春
作者：释文珦
朝代：宋

闰岁两番春，流光故逼人。
月筩将谢丑，斗柄倏旋寅。
玉作梅容润，金归柳眼新。
物情虽万变，曾莫变吾真。
腊月立春雪后溪行偶作
作者：释文珦
朝代：宋

踽踽白头人，江湖寡所亲。
故乡千里念，闰岁两番春。
北雪歌黄竹，东风变绿苹。
此中来往熟，不问自知津。
腊月立春雪后溪行偶作
作者：释文珦
朝代：宋

踽踽白头人，江湖寡所亲。故乡千里念，闰岁两番春。北雪歌黄竹，东风变绿蘋。此中来往熟，不问自知津。
自爱
作者：释文珦
朝代：宋

自爱予生爱性真，真存浑不管渠嗔。
从来有水有山处，着得无名无利人。
腾踏岂须夸驵骏，幽潜端可养精神。
尽向云边寻隠迹，谁知云是老夫身。
自爱
作者：释文珦
朝代：宋

自爱予生爱性真，真存浑不管渠嗔。从来有水有山处，著得无名无利人。腾踏岂须誇驵骏，幽潜端可养精神。尽向云边寻隐迹，谁知云是老夫身。
自爱
作者：释文珦
朝代：宋

衣裳唯毳衲，饮啄祇箪瓢。
翻为生涯薄，能令世虑消。
寒花香不远，病木叶先凋。
自爱秋风裏，云山共寂寥。
自爱
作者：释文珦
朝代：宋

衣裳唯毳衲，饮啄祇箪瓢。翻为生涯薄，能令世虑消。寒花香不远，病木叶先凋。自爱秋风里，云山共寂寥。
自纪
作者：释文珦
朝代：宋

生无机巧姿，所贵唯实践。探玄发尽霜，穷胜足重趼。渡水识归源，看云悟舒卷。宁教身不遭，颇谓首难俛。馀年辞畏途，灭迹向绝巘。形骸未全枯，嚣烦幸俱遣。中心本难诬，万事不欲辩。手把楞伽经，交趺对炉篆。
自纪
作者：释文珦
朝代：宋

生无机巧姿，所贵唯实践。
探玄髮尽霜，穷胜足重趼。
渡水识归源，看云悟舒卷。
宁教身不遭，颇谓首难俛。
余年辞畏途，灭迹向绝巘。
形骸未全枯，嚣烦幸俱遣。
中心本难诬，万事不欲辩。
手把楞伽经，交趺对鑪篆。
自鄞江东泛舟至黄山桥度岭游白云寺
作者：释文珦
朝代：宋

望望白云居，崔嵬在碧虚。
水穷方度岭，石峻不容车。
旧爱松萝顶，重来笋蕨余。
却怜清绝景，无地着吟庐。
自鄞江东泛舟至黄山桥度岭游白云寺
作者：释文珦
朝代：宋

望望白云居，崔嵬在碧虚。水穷方度岭，石峻不容车。旧爱松萝顶，重来笋蕨馀。却怜清绝景，无地著吟庐。
舟中·其一
作者：释文珦
朝代：宋
体裁：七言绝句

沧波渺渺思无穷，归棹悠悠信夕风。睡去不知何处泊，觉来霜月满船篷。
舟中·其二
作者：释文珦
朝代：宋

小艇不施楫，飘飘信天风。夷犹清川上，远近秋光同。听牧弄牛笛，看渔收钓筒。閒人有至乐，何须作三公。赤舄乃桎梏，玄衮为牢笼。终输玄真子，寄傲烟波中。更爱严子陵，高举如冥鸿。
舟中·其二
作者：释文珦
朝代：宋

小艇不施檝，飘飘信天风。
夷犹清川上，远近秋光同。
听牧弄牛笛，看渔收钓筒。
閒人有至乐，何须作三公。
赤舄乃桎梏，玄衮为牢笼。
终输玄真子，寄傲烟波中。
更爱严子陵，高举如冥鸿。
舟行
作者：释文珦
朝代：宋

小艇悠扬只信风，岸边霜叶似花红。不同雪夜寻安道，侬自看山到剡中。艇子归来月未升，汀洲宛转夕烟凝。荧荧一点垂杨下，知是渔人结网灯。
舟行·其一
作者：释文珦
朝代：宋
体裁：七言绝句

小艇悠扬只信风，岸边霜叶似花红。不同雪夜寻安道，侬自看山到剡中。
舟行·其二
作者：释文珦
朝代：宋
体裁：七言绝句

艇子归来月未升，汀洲宛转夕烟凝。荧荧一点垂杨下，知是渔人结网灯。
节物
作者：释文珦
朝代：宋
体裁：五言律诗

节物苦惊人，那堪远客身。梅心轻送腊，柳意转随春。丛薄啼新鸟，深泉动蛰鳞。独怜归梦短，不得面慈亲。
芙蓉花歌
作者：释文珦
朝代：宋

东邻槛外芙蓉花，初开粲粲如朝霞。今朝花谢枝空在，绕树千回只叹嗟。花谢明年还复开，红颜已去终难回。人生不及花枝耐，况有流光白发催。游子对花心尽醉，老翁见之如梦寐。解把浮生比梦中，肯计荣华与憔悴。
芙蓉花歌
作者：释文珦
朝代：宋

东邻槛外芙蓉花，初开粲粲如朝霞。
今朝花谢枝空在，绕树千回只嘆嗟。
花谢明年还復开，红颜已去终难回。
人生不及花枝耐，况有流光白髮催。
游子对花心尽醉，老翁见之如梦寐。
解把浮生比梦中，肯计荣华与憔悴。
芝田老师索余作松石因书此诗
作者：释文珦
朝代：宋
体裁：古风

学画同学书，艺精人已老。三年始向学，一纸未能好。墨淡石不苍，笔枯松亦槁。芝翁索此图，遗笑应绝倒。
苕溪夜泛
作者：释文珦
朝代：宋

萍踪人泛清苕去，水宿风餐几度经。
结网灯沈渔浦雾，待艐船泊酒家亭。
树头栖鹭疑残雪，草上流萤似乱星。
夜后梦回寒月上，棹歌声裏弁山青。
苕溪夜泛
作者：释文珦
朝代：宋

萍踪人泛清苕去，水宿风餐几度经。结网灯沈渔浦雾，待艐船泊酒家亭。树头栖鹭疑残雪，草上流萤似乱星。夜后梦回寒月上，棹歌声里弁山青。
苕霅歌
作者：释文珦
朝代：宋

昔闻两溪水色异，苕清霅浑犹渭泾。
又闻发源自天目，悬高坠峻如建瓴。
日夜滚滚流不止，尽过白苹红蓼汀。
流入太湖不復辨，挹之但闻鱼鼈腥。
堪笑人生亦如此，百年汲汲劳其形。
到头富贵亦何用，一卧泉下无由醒。
争似渔翁扁舟独往最脱洒，七十二峰相对长青青。
苕霅歌
作者：释文珦
朝代：宋

昔闻两溪水色异，苕清霅浑犹渭泾。又闻发源自天目，悬高坠峻如建瓴。日夜滚滚流不止，尽过白蘋红蓼汀。流入太湖不复辨，挹之但闻鱼鳖腥。堪笑人生亦如此，百年汲汲劳其形。到头富贵亦何用，一卧泉下无由醒。争似渔翁扁舟独往最脱洒，七十二峰相对长青青。
苦益菜
作者：释文珦
朝代：宋

苦菜吾所嗜，意与食檗同。古者以益名，颇足昭其衷。秋花更清妍，绰约冰雪容。恍疑姑射仙，或如采芝翁。菊以彭泽显，莲以濂溪崇。此独无知音，没身萧艾中。人生天壤间，用舍为穷通。草木岂不然，一皆系其逢。
苦益菜
作者：释文珦
朝代：宋

苦菜吾所嗜，意与食蘗同。
古者以益名，颇足昭其衷。
秋花更清妍，绰约冰雪容。
恍疑姑射仙，或如采芝翁。
菊以彭泽显，莲以濂溪崇。
此独无知音，没身萧艾中。
人生天壤间，用舍为穷通。
草木岂不然，一皆系其逢。
苦雨
作者：释文珦
朝代：宋

秋雨连三月，愁吟野水濆。渐看禾黍没，难使渭泾分。山泽才通气，天霄便作云。民忧昏垫苦，苦语不堪闻。
苦雨
作者：释文珦
朝代：宋

秋雨连三月，愁吟野水濆。
渐看禾黍没，难使渭泾分。
山泽纔通气，天霄便作云。
民忧昏垫苦，苦语不堪闻。
茅屋
作者：释文珦
朝代：宋
体裁：五言绝句

道人不出山，偃卧一茅屋。独有南山云，时到檐前宿。
茅茨
作者：释文珦
朝代：宋

千重青嶂底，坐卧一茅茨。栖息今成乐，兴亡总不知。林居独脚鬼，壁画九头龟。自是山林样，休嫌欠入时。茅茨住得安，何必府潭潭。省祸由知足，防心在不贪。衣荷同纩暖，食檗比饴甘。清苦人休讶，山翁已惯谙。
茅茨·其一
作者：释文珦
朝代：宋
体裁：五言律诗

千重青嶂底，坐卧一茅茨。栖息今成乐，兴亡总不知。林居独脚鬼，壁画九头龟。自是山林样，休嫌欠入时。
茅茨·其二
作者：释文珦
朝代：宋

茅茨住得安，何必府潭潭。省祸由知足，防心在不贪。衣荷同纩暖，食檗比饴甘。清苦人休讶，山翁已惯谙。
茅茨·其二
作者：释文珦
朝代：宋

茅茨住得安，何必府潭潭。
省祸由知足，防心在不贪。
衣荷同纩暖，食蘗比饴甘。
清苦人休讶，山翁已惯谙。
草衣木食
作者：释文珦
朝代：宋
体裁：古风

草衣而木食，老子乐在内。身似玄空云，踪迹了无碍。双松亦孤高，青青远为对。富贵不须论，本非吾所爱。
荒径·其一
作者：释文珦
朝代：宋
体裁：五言律诗

荒径入林微，蓬庐客到稀。苔痕侵药裹，山色冷吟衣。蚯蚓耕泥起，蜻蜓点水飞。坐来忘万事，静看宿云归。
荒径·其二
作者：释文珦
朝代：宋
体裁：五言律诗

幽径任蓬蒿，衡门闭亦牢。驹寒宜在谷，鹤倦懒鸣皋。老树根流髓，重崖石长膏。樵童更閒静，听我读离骚。
萤火
作者：释文珦
朝代：宋

尔质非天赋，唯从腐草生。
细微曾未觉，变化亦难明。
自照光宁远，羣飞体更轻。
空教征戍妇，容易动离情。
萤火
作者：释文珦
朝代：宋

尔质非天赋，唯从腐草生。细微曾未觉，变化亦难明。自照光宁远，群飞体更轻。空教征戍妇，容易动离情。
萧然
作者：释文珦
朝代：宋
体裁：古风

萧然一茅茨，远在青山郭。岁晚倦行游，来兹解缨络。功名人莫笑，吾志在丘壑。试问伏辕驹，何如九霄鹤。
萧阜水仙花
作者：释文珦
朝代：宋
体裁：七言绝句

江妃楚楚大江湄，玉冷金寒醉不归。待得天风吹梦醒，露香清透绿云衣。
落叶
作者：释文珦
朝代：宋
体裁：七言绝句

落叶重重与砌平，流泉澹澹入池清。无人识我无人到，独自吟诗独自行。
落花
作者：释文珦
朝代：宋
体裁：七言绝句

昨日名园锦万丛，一宵风雨树头空。浮华往往皆如此，谁解看花似梦中。
蒲萄
作者：释文珦
朝代：宋
体裁：五言绝句

玉瀣乘旒晚，天浆满珞秋。孟佗消不得，压取换凉州。
蒲萄画
作者：释文珦
朝代：宋
体裁：五言绝句

弱蔓引修藤，垂旒泫水晶。忆曾江路见，风露熟秋棚。
蓬户
作者：释文珦
朝代：宋

蓬户何须启，年来已绝交。色空原自了，玄白任渠嘲。琴谱添新曲，书囊屏旧抄。抟风九万里，安隐愧枝巢。
蓬户
作者：释文珦
朝代：宋

蓬户何须启，年来已绝交。
色空原自了，玄白任渠嘲。
琴谱添新曲，书囊屏旧抄。
抟风九万里，安隠愧枝巢。
蔷薇洞
作者：释文珦
朝代：宋

不知建业蔷薇树，何似淮淝草木立。
因入谪仙诗句裏，等闲随处得虚名。
蔷薇洞
作者：释文珦
朝代：宋

不知建业蔷薇树，何似淮淝草木立。因入谪仙诗句里，等闲随处得虚名。
藤杖
作者：释文珦
朝代：宋

楖？古藤杖，偃蹇如虬龙。伊昔访隐人，得之天柱峰。视尔如良朋，出处常相从。渡水逾万折，穿云或千重。忽于风雨时，狡狯誇灵踪。使我失冯倚，瓠落无所容。
藤杖
作者：释文珦
朝代：宋
体裁：古风

楖�古藤杖，偃蹇如虬龙。伊昔访隐人，得之天柱峰。视尔如良朋，出处常相从。渡水逾万折，穿云或千重。忽于风雨时，狡狯誇灵踪。使我失冯倚，瓠落无所容。
藤杖
作者：释文珦
朝代：宋

楖𣗖古藤杖，偃蹇如虬龙。
伊昔访隠人，得之天柱峰。
视尔如良朋，出处常相从。
渡水逾万折，穿云或千重。
忽于风雨时，狡狯夸灵踪。
使我失冯倚，瓠落无所容。
蚕妇叹
作者：释文珦
朝代：宋

吴侬三月春尽时，蚕已三眠蚕正饥。家贫无钱买桑喂，奈何饥蚕不生丝。妇姑携篮自相语，谁知我侬心里苦。姑年二十无嫁衣，官中催税声如虎。无衣衣姑犹可缓，无绢纳官当破产。邻家破产已流离，颓垣废井行人悲。
蚕妇叹
作者：释文珦
朝代：宋

吴侬三月春尽时，蚕已三眠蚕正饥。
家贫无钱买桑餧，奈何饥蚕不生丝。
妇姑携篮自相语，谁知我侬心裏苦。
姑年二十无嫁衣，官中催税声如虎。
无衣衣姑犹可缓，无绢纳官当破产。
邻家破产已流离，颓垣废井行人悲。
蚕麦辞
作者：释文珦
朝代：宋

山人日无事，行行自娱嬉。
竹西数家村，喜闻翁媪辞。
蚕以御我寒，麦以充我饥。
二者尝致祷，羣神将我贻。
茧必大如瓮，茧茧皆成丝。
麦必生两岐，粒粒皆可炊。
傥得遂所愿，报谢无敢迟。
此意颇淳古，当见于周诗。
蚕麦辞
作者：释文珦
朝代：宋

山人日无事，行行自娱嬉。竹西数家村，喜闻翁媪辞。蚕以禦我寒，麦以充我饥。二者尝致祷，群神将我贻。茧必大如瓮，茧茧皆成丝。麦必生两岐，粒粒皆可炊。傥得遂所愿，报谢无敢迟。此意颇淳古，当见于周诗。
行止吟
作者：释文珦
朝代：宋
体裁：五言律诗

行止定如何，江湖岁月多。情真疑近傲，语直似伤和。野馔甘藜藿，山衣爱薜萝。因同田父熟，学得饭牛歌。
行石林苍莽间颇多幽致有思归隐
作者：释文珦
朝代：宋

离城才一舍，已得近樵渔。秀石云松路，荒篱水竹居。阳坡收早粟，烧地长新蔬。便好为兹隐，吾生不愿馀。
行石林苍莽间颇多幽致有思归隠
作者：释文珦
朝代：宋

离城纔一舍，已得近樵渔。
秀石云松路，荒篱水竹居。
阳坡收早粟，烧地长新蔬。
便好为兹隠，吾生不愿余。
行窝吟
作者：释文珦
朝代：宋

了无一事可相拘，布袜青鞋信所如。乱石荒苔樵子径，竹篱茅舍隐人居。山林真乐须还我，朝市闲名不问渠。颇谓行窝安乐法，远胜叔夜养生书。
行窝吟
作者：释文珦
朝代：宋

了无一事可相拘，布袜青鞋信所如。
乱石荒苔樵子径，竹篱茅舍隠人居。
山林真乐须还我，朝市闲名不问渠。
颇谓行窝安乐法，远胜叔夜养生书。
行飞来冷泉水石间
作者：释文珦
朝代：宋

鹫岭清无尽，池亭趣亦佳。泉冲沙觜出，石压树身斜。居者应遗世，游人欲忘家。莲华峰更好，惜被白云遮。
行飞来冷泉水石间
作者：释文珦
朝代：宋

鹫岭清无尽，池亭趣亦佳。
泉衝沙觜出，石压树身斜。
居者应遗世，游人欲忘家。
莲华峰更好，惜被白云遮。
衡茅
作者：释文珦
朝代：宋

衡茅隐翠层，聊以尽残形。得性非常道，忘言是此经。孤标松落落，晚节竹青青。此外非吾事，来言总不听。
衡茅
作者：释文珦
朝代：宋

衡茅隠翠层，聊以尽残形。
得性非常道，忘言是此经。
孤标松落落，晚节竹青青。
此外非吾事，来言总不听。
衡门
作者：释文珦
朝代：宋

衡门随我分，可是贱儒冠。任性中肠乐，无营梦境安。涧声暗后响，山气夜深寒。活计何劳问，薇生采不难。铁锡已高悬，残山剩水边。算年齐易卦，写梦入诗篇。介癖游从少，幽深景物偏。衡门终日掩，吾自守吾玄。
衡门·其一
作者：释文珦
朝代：宋
体裁：五言律诗

衡门随我分，可是贱儒冠。任性中肠乐，无营梦境安。涧声暗后响，山气夜深寒。活计何劳问，薇生采不难。
衡门·其二
作者：释文珦
朝代：宋
体裁：五言律诗

铁锡已高悬，残山剩水边。算年齐易卦，写梦入诗篇。介癖游从少，幽深景物偏。衡门终日掩，吾自守吾玄。
衰病
作者：释文珦
朝代：宋
体裁：古风

衰病苦无悰，偃仰以终日。少间步东园，愈使我心怵。名芳扫迹空，野草争头出。无力事耘耛，长吁返蓬室。
裒集诗藁
作者：释文珦
朝代：宋

吾学本经论，由之契无为。书生习未忘，有时或吟诗。兴到即有言，长短信所施。尽忘工与拙，往往不修辞。唯觉意颇真，亦复无邪思。事物皆寓尔，又岂存肝脾。老来欲消閒，裒集还自嗤。聊以识吾过，吾道不在兹。
裒集诗藁
作者：释文珦
朝代：宋

吾学本经论，由之契无为。
书生习未忘，有时或吟诗。
兴到即有言，长短信所施。
尽忘工与拙，往往不修辞。
唯觉意颇真，亦復无邪思。
事物皆寓尔，又岂存肝脾。
老来欲消閒，裒集还自嗤。
聊以识吾过，吾道不在兹。
西城行
作者：释文珦
朝代：宋

閒踪无滞留，有兴即行乐。
崎岖历重丘，窈窕穷远壑。
遂步西城道，修墉带高闳。
门前设梐枑，喧喧歌吹声。
老人咨嗟语予故，园林曾是前人墓。
予谓老人置勿论，自古废兴何定据。
今人欢乐宁长保，后人还为伤怀抱。
西城行
作者：释文珦
朝代：宋

閒踪无滞留，有兴即行乐。崎岖历重丘，窈窕穷远壑。遂步西城道，脩墉带高闳。门前设梐枑，喧喧歌吹声。老人咨嗟语予故，园林曾是前人墓。予谓老人置勿论，自古废兴何定据。今人欢乐宁长保，后人还为伤怀抱。
西明落照
作者：释文珦
朝代：宋
体裁：五言绝句

幽居面西岭，窗几有真趣。睡觉无人声，残阳在高树。
西村老叟
作者：释文珦
朝代：宋

西村逢老叟，事事皆天真。发白不记岁，鸟鸣知是春。耕桑了衣食，儿女俱和循。日暮野中归，荷锄仍带薪。见人但恭敬，尘满头上巾。未尝识都邑，岂闻有君臣。我疑百世下，犹有羲皇民。
西村老叟
作者：释文珦
朝代：宋

西村逢老叟，事事皆天真。
髮白不记岁，鸟鸣知是春。
耕桑了衣食，儿女俱和循。
日暮野中归，荷锄仍带薪。
见人但恭敬，尘满头上巾。
未尝识都邑，岂闻有君臣。
我疑百世下，犹有羲皇民。
西风
作者：释文珦
朝代：宋

西风似识野夫心，吹叶填门日渐深。童子切须休扫著，要他朝夕助秋吟。西风飋飋起松林，捲尽长空万里阴。明月在天天似水，似余一片坐禅心。
西风
作者：释文珦
朝代：宋

西风吹鬓鬓成霜，变异无端那有常。交友后先同昨梦，老人八十尚他乡。书空雁字行疏密，泣砌虫吟韵短长。尽是客中秋意绪，谁能对此不凄凉。
西风
作者：释文珦
朝代：宋

西风吹鬓鬓成霜，变异无端那有常。
交友后先同昨梦，老人八十尚他乡。
书空鴈字行疎密，泣砌虫吟韵短长。
尽是客中秋意绪，谁能对此不凄凉。
西风
作者：释文珦
朝代：宋

西风落叶间，孤客有余閒。
寒水皆归壑，秋云不离山。
鹘翻枯草去，鸦带夕阳还。
幽趣何人共，柴门祇自关。
西风
作者：释文珦
朝代：宋

西风落叶间，孤客有馀閒。寒水皆归壑，秋云不离山。鹘翻枯草去，鸦带夕阳还。幽趣何人共，柴门祇自关。
西风·其一
作者：释文珦
朝代：宋

西风似识野夫心，吹叶填门日渐深。
童子切须休扫着，要他朝夕助秋吟。
西风·其一
作者：释文珦
朝代：宋

西风似识野夫心，吹叶填门日渐深。童子切须休扫著，要他朝夕助秋吟。
西风·其二
作者：释文珦
朝代：宋
体裁：七言绝句

西风飋飋起松林，捲尽长空万里阴。明月在天天似水，似余一片坐禅心。
观心
作者：释文珦
朝代：宋
体裁：五言绝句

坐石夜观心，心明亡众覆。一沼水涵秋，千山月如昼。
观海
作者：释文珦
朝代：宋

粤自两仪分，溟波长诸水。涵渟昭体量，沆瀁无涯涘。一目但浺瀜，百川竞输委。东闻号扶桑，西或称濛汜。浴日扬明辉，浮天忘表里。神灵奠厥居，鳞介安攸止。蜃气成楼台，珠光耀坁沚。渔商所依凭，利用何穷已。鼓楫通九夷，乘风超万里。初唯见平相，渐得悟深理。傥可觅蓬莱，当从赤松子。
观海
作者：释文珦
朝代：宋

粤自两仪分，溟波长诸水。
涵渟昭体量，沆瀁无涯涘。
一目但浺瀜，百川竞输委。
东闻号扶桑，西或称蒙汜。
浴日扬明辉，浮天忘表裏。
神灵奠厥居，鳞介安攸止。
蜃气成楼台，珠光耀坁沚。
渔商所依凭，利用何穷已。
鼓楫通九夷，乘风超万里。
初唯见平相，渐得悟深理。
傥可觅蓬莱，当从赤松子。
观禹贡九州历代帝王国都地理图
作者：释文珦
朝代：宋
体裁：七言律诗

万里江山几废兴，览图真合拊吾膺。三王二帝皆难问，两汉六朝何所称。此日中原全拱北，异时深谷或为陵。看来今古皆如梦，梦境虚无岂足凭。
言交
作者：释文珦
朝代：宋

结交贵同心，心同难间疏。
尝闻胶漆固，亦曰金兰如。
君子要其终，小人变厥初。
宜当作管鲍，慎勿为耳余。
言交
作者：释文珦
朝代：宋

结交贵同心，心同难间疏。尝闻胶漆固，亦曰金兰如。君子要其终，小人变厥初。宜当作管鲍，慎勿为耳馀。
言志
作者：释文珦
朝代：宋

凡物无美恶，适俗斯见收。荆玉勿彊献，隋珠毋暗投。苟曰道不同，其可相为谋。知己尽沦丧，吾生行且休。人生在斯世，穷达悬诸天。迷徒不知此，多为外物迁。岂若保真素，白云日高眠。鸿飞杳冥冥，弋者何慕焉。众人穷智虑，没齿常区区。吾独不能尔，林卧安其愚。聪明既寂绝，因之得玄珠。其珠有夜光，终将破昏衢。山中良自好，住久乐已成。山木有嘉荫，山禽无俗声。永言辞世路，世路多不平。亦以性疏懒，不能但劳生。吾生癖而慵，烟霞成痼疾。千山复万山，曾不厌深密。广厦非所睎，分甘死蓬荜。或问予如何，高明鬼瞰室。穷居虽寂寥，苦节谅难改。青青山上薇，朝莫犹可采。薇尽而长饥，饿死亦无悔。古者夷与齐，清风弥亿载。人寿能几何，百年犹一霎。岂识貂蝉贵，且与渔樵狎。饮涧不需瓢，采山时荷锸。世人莫相嗤，吾自用吾法。
言志·其一
作者：释文珦
朝代：宋
体裁：古风

凡物无美恶，适俗斯见收。荆玉勿彊献，隋珠毋暗投。苟曰道不同，其可相为谋。知己尽沦丧，吾生行且休。
言志·其七
作者：释文珦
朝代：宋
体裁：古风

人寿能几何，百年犹一霎。岂识貂蝉贵，且与渔樵狎。饮涧不需瓢，采山时荷锸。世人莫相嗤，吾自用吾法。
言志·其三
作者：释文珦
朝代：宋
体裁：古风

众人穷智虑，没齿常区区。吾独不能尔，林卧安其愚。聪明既寂绝，因之得玄珠。其珠有夜光，终将破昏衢。
言志·其二
作者：释文珦
朝代：宋
体裁：古风

人生在斯世，穷达悬诸天。迷徒不知此，多为外物迁。岂若保真素，白云日高眠。鸿飞杳冥冥，弋者何慕焉。
言志·其五
作者：释文珦
朝代：宋

吾生癖而慵，烟霞成痼疾。千山复万山，曾不厌深密。广厦非所睎，分甘死蓬荜。或问予如何，高明鬼瞰室。
言志·其五
作者：释文珦
朝代：宋

吾生癖而慵，烟霞成痼疾。
千山復万山，曾不厌深密。
广厦非所睎，分甘死蓬荜。
或问予如何，高明鬼瞰室。
言志·其六
作者：释文珦
朝代：宋
体裁：古风

穷居虽寂寥，苦节谅难改。青青山上薇，朝莫犹可采。薇尽而长饥，饿死亦无悔。古者夷与齐，清风弥亿载。
言志·其四
作者：释文珦
朝代：宋

山中良自好，住久乐已成。
山木有嘉荫，山禽无俗声。
永言辞世路，世路多不平。
亦以性疎懒，不能但劳生。
言志·其四
作者：释文珦
朝代：宋

山中良自好，住久乐已成。山木有嘉荫，山禽无俗声。永言辞世路，世路多不平。亦以性疏懒，不能但劳生。
记梦
作者：释文珦
朝代：宋

吟是大乘禅，禅深梦亦仙。放身行碧落，古乐听钧天。骨换言方异，心空意始圆。手挼黄菊蕊，写放瀑厓边。
记梦
作者：释文珦
朝代：宋

吟是大乘禅，禅深梦亦僊。
放身行碧落，古乐听钧天。
骨换言方异，心空意始圆。
手挼黄菊蕊，写放瀑厓边。
记梦
作者：释文珦
朝代：宋

神清发幽梦，梦到仙人峰。老仙启玄门，问我来何从。仙发映山绿，仙颜眩日红。高低种玉田，异植方茸茸。里闾见翁媪，亦复非尘容。鸡犬声相闻，略与桃源同。云中飞仙人，缥缈如游龙。遄征不可即，得非是乔松。白云既变灭，仙軿亦无踪。梦觉两何有，闻打西林钟。
记梦
作者：释文珦
朝代：宋

神清发幽梦，梦到仙人峰。
老仙启玄门，问我来何从。
仙髮映山绿，仙颜眩日红。
高低种玉田，异植方茸茸。
里闾见翁媪，亦復非尘容。
鸡犬声相闻，略与桃源同。
云中飞仙人，缥缈如游龙。
遄征不可即，得非是乔松。
白云既变灭，仙軿亦无踪。
梦觉两何有，闻打西林钟。
访山家
作者：释文珦
朝代：宋
体裁：五言律诗

山翁居处僻，野屋盖茅新。自得烟霞趣，应无车马尘。怪禽啼似鬼，古木变为人。不是忘缘者，谁能与子亲。
读伍子胥史事
作者：释文珦
朝代：宋

惆怅当年死属镂，到头忠义竟何如。
眼悬城郭空怀旧，魂寄江涛尚贾余。
向使君王从谏诤，未应宫阙便丘墟。
唯应教得鸱夷子，万里扁舟计不疎。
读伍子胥史事
作者：释文珦
朝代：宋

惆怅当年死属镂，到头忠义竟何如。眼悬城郭空怀旧，魂寄江涛尚贾馀。向使君王从谏诤，未应宫阙便丘墟。唯应教得鸱夷子，万里扁舟计不疏。
读史有感
作者：释文珦
朝代：宋

明良但间作，琐琐常相因。
谗谀既得志，圣哲多罹屯。
大化造万物，差品难具陈。
熏莸不同器，仁暴当异伦。
使之混而处，枘凿安能亲。
西伯居羑里，仲尼伤获麟。
遂使黄绮徒，商山终避秦。
潄泉茹紫芝，挥手谢世人。
读史有感
作者：释文珦
朝代：宋

明良但间作，琐琐常相因。谗谀既得志，圣哲多罹屯。大化造万物，差品难具陈。薰莸不同器，仁暴当异伦。使之混而处，枘凿安能亲。西伯居羑里，仲尼伤获麟。遂使黄绮徒，商山终避秦。漱泉茹紫芝，挥手谢世人。
读郭文举传
作者：释文珦
朝代：宋

众人务苟合，达士羞雷同。不可相为谋，真成马牛风。我爱郭文举，乾坤一冥鸿。
读郭文举传
作者：释文珦
朝代：宋

众人务苟合，达士羞雷同。
不可相为谋，真成马牛风。
我爱郭文举，干坤一冥鸿。
读韩非子
作者：释文珦
朝代：宋

非本韩国诸公子，胡乃人形心蝮虺。
身既入秦而媚秦，肆无忌惮浮商李。
狂言着书三十篇，读者能无污唇齿。
且言仁义不足用，唯有严刑堪致治。
斯言岂足称人言，反悖经常灭天理。
助秦为虐犹庶几，名教不容良可耻。
昔者韩虔尝篡晋，远遡其源固应尔。
吾欲火书而人人，周孔之道不如是。
读韩非子
作者：释文珦
朝代：宋

非本韩国诸公子，胡乃人形心蝮虺。身既入秦而媚秦，肆无忌惮浮商李。狂言著书三十篇，读者能无污唇齿。且言仁义不足用，唯有严刑堪致治。斯言岂足称人言，反悖经常灭天理。助秦为虐犹庶几，名教不容良可耻。昔者韩虔尝篡晋，远溯其源固应尔。吾欲火书而人人，周孔之道不如是。
调琴
作者：释文珦
朝代：宋

羣动夜中息，霜清月满林。
野僧无俗事，幽兴寄瑶琴。
澹澹思归操，悠悠太古心。
希声在自得，不必为知音。
调琴
作者：释文珦
朝代：宋

群动夜中息，霜清月满林。野僧无俗事，幽兴寄瑶琴。澹澹思归操，悠悠太古心。希声在自得，不必为知音。
谷中
作者：释文珦
朝代：宋
体裁：七言绝句

谷口松泉相和鸣，山蹊诘曲少人登。苦槠一树猿偷尽，懊杀庵居老病僧。
贫贱诗
作者：释文珦
朝代：宋

贫贱交亲绝，形影自相吊。清泉白石间，朝夕事吟啸。甑堕何足言，灰死不须溺。达人乃知此，宁免俗士诮。
贫贱诗
作者：释文珦
朝代：宋

贫贱交亲绝，形影自相弔。
清泉白石间，朝夕事吟啸。
甑堕何足言，灰死不须溺。
达人乃知此，宁免俗士诮。
贵家园池夏夜
作者：释文珦
朝代：宋

杨柳荫华馆，菡萏生回塘。
熏风散炎蒸，积水生夜凉。
长歌沧浪曲，可洗冰炭肠。
主人不知爱，白头犹异方。
贵家园池夏夜
作者：释文珦
朝代：宋

杨柳荫华馆，菡萏生回塘。薰风散炎蒸，积水生夜凉。长歌沧浪曲，可洗冰炭肠。主人不知爱，白头犹异方。
赋海上人吾庐
作者：释文珦
朝代：宋

君爱吾亦爱，居之幽且深。
嘉木有余荫，鸣禽多好音。
不知此身閒，但觉万虑沈。
自非羲皇人，何以知子心。
赋海上人吾庐
作者：释文珦
朝代：宋

君爱吾亦爱，居之幽且深。嘉木有馀荫，鸣禽多好音。不知此身閒，但觉万虑沈。自非羲皇人，何以知子心。
赓李篔房韵
作者：释文珦
朝代：宋
体裁：五言律诗

故国频关梦，春深一到来。却因风景异，便棹雨舟回。其可忘诸夏，真堪赋七哀。天居曾入处，满目是寒苔。
赓赵别驾天宁古桧韵
作者：释文珦
朝代：宋

桧龙奋头角，百兽毋敢狞。
居然护祇园，老鬽魂魄惊。
本根既深固，樛枝任纵横。
秋城风雨痴，或跃常夜鸣。
夜鸣不自已，江头云雾生。
乘云何所之，变化朝帝京。
归来气尚豪，撼动老禅兄。
空庭俨相对，健骨殊凄清。
中林万古松，或可为同盟。
蒲柳先秋凋，襟期信难并。
异质诚正直，扶持乃神明。
更看霜雪繁，黛色挺孤擎。
赓赵别驾天宁古桧韵
作者：释文珦
朝代：宋

桧龙奋头角，百兽毋敢狞。居然护祇园，老魅魂魄惊。本根既深固，樛枝任纵横。秋城风雨痴，或跃常夜鸣。夜鸣不自已，江头云雾生。乘云何所之，变化朝帝京。归来气尚豪，撼动老禅兄。空庭俨相对，健骨殊凄清。中林万古松，或可为同盟。蒲柳先秋凋，襟期信难并。异质诚正直，扶持乃神明。更看霜雪繁，黛色挺孤擎。
赠云英院
作者：释文珦
朝代：宋
体裁：五言律诗

贾岛怜无可，都缘数句诗。君虽是后辈，我谓过当时。溪浪和星动，松阴带鹤移。因吟到明坐，此道澹谁知。
赠仙翁
作者：释文珦
朝代：宋

九曲溪连万树松，树边云屋住仙翁。
不曾说着人间事，日暮唯先闭鹤笼。
赠仙翁
作者：释文珦
朝代：宋

九曲溪连万树松，树边云屋住仙翁。不曾说著人间事，日暮唯先闭鹤笼。
赠别
作者：释文珦
朝代：宋

古道久沦丧，世涂堪痛哭。鸾凤尽收声，豺虎方择肉。君从东方来，求我山北谷。君容一何臞，我发日已秃。衰残两如此，宁不感心目。又还别我去，后期难重卜。握手临路岐，赠言以为祝。一祝宜强饭，二祝宜避俗。
赠别
作者：释文珦
朝代：宋

古道久沦丧，世涂堪痛哭。
鸾凤尽收声，豺虎方择肉。
君从东方来，求我山北谷。
君容一何臞，我髮日已秃。
衰残两如此，宁不感心目。
又还别我去，后期难重卜。
握手临路岐，赠言以为祝。
一祝宜强饭，二祝宜避俗。
赠同志
作者：释文珦
朝代：宋

忘情三十载，曾不厌顽疏。
白石能同煮，青山亦共居。
猨声依树乐，鸟影入云虚。
闻道黄精熟，相呼又荷鉏。
赠同志
作者：释文珦
朝代：宋

忘情三十载，曾不厌顽疏。白石能同煮，青山亦共居。猿声依树乐，鸟影入云虚。闻道黄精熟，相呼又荷锄。
赠同志
作者：释文珦
朝代：宋

我本无生俦，涉有乖素愿。百年直寄耳，倏忽如过电。犹记学语时，老色遽满面。富贵非所希，吾道在贫贱。往事绝寻思，残生喜彊健。忘机有白鸥，消日赖黄卷。今辰扶杖出，穷探不知倦。与子偶相逢，抵掌说嘉遁。同歌紫芝曲，共饱青精饭。世人不相知，心通亦何闷。
赠同志
作者：释文珦
朝代：宋

我本无生俦，涉有乖素愿。
百年直寄耳，倏忽如过电。
犹记学语时，老色遽满面。
富贵非所希，吾道在贫贱。
往事绝寻思，残生喜彊健。
忘机有白鸥，消日頼黄卷。
今辰扶杖出，穷探不知倦。
与子偶相逢，抵掌说嘉遯。
同歌紫芝曲，共饱青精饭。
世人不相知，心通亦何闷。
赠孤山道士
作者：释文珦
朝代：宋
体裁：五言律诗

多年于此住，卖药但资身。窗冷梅花月，门閒柳树春。水妖愁使术，山鹤伴朝真。果欲求仙道，惟应自养神。
赠山中琴友
作者：释文珦
朝代：宋

云影昼沉沉，云边草径深。树为幽鸟宅，山是隐人心。静室无他物，清风寄一琴。调高唯自识，不问有知音。
赠山中琴友
作者：释文珦
朝代：宋

云影昼沉沉，云边草径深。
树为幽鸟宅，山是隠人心。
静室无他物，清风寄一琴。
调高唯自识，不问有知音。
赠山友
作者：释文珦
朝代：宋
体裁：五言律诗

此地长依止，人间境亦偏。壁萝斜引蔓，崖竹倒垂鞭。野鹤通秋梦，妖狐恐夜禅。愿来相伴住，解脱世间缘。
赠日者云谷俞喜
作者：释文珦
朝代：宋

十载唯耕谷口云，倚锄时复看天文。世间贵贱君皆识，却恐无人解识君。客身犹卧玲珑石，乡梦长悬岞崿山。詹尹自应知我意，为言何日定当还。
赠日者云谷俞喜·其一
作者：释文珦
朝代：宋

十载唯耕谷口云，倚鉏时復看天文。
世间贵贱君皆识，却恐无人解识君。
赠日者云谷俞喜·其一
作者：释文珦
朝代：宋

十载唯耕谷口云，倚锄时复看天文。世间贵贱君皆识，却恐无人解识君。
赠日者云谷俞喜·其二
作者：释文珦
朝代：宋
体裁：七言绝句

客身犹卧玲珑石，乡梦长悬岞崿山。詹尹自应知我意，为言何日定当还。
赠林隐君
作者：释文珦
朝代：宋

閒居已二毛，破屋翳蓬蒿。短笛清风在，长吟白雪高。篱腰悬瓠小，柳瘿系船牢。自是嫌机事，宁持抱瓮劳。
赠林隠君
作者：释文珦
朝代：宋

閒居已二毛，破屋翳蓬蒿。
短笛清风在，长吟白雪高。
篱腰悬瓠小，柳瘿繫船牢。
自是嫌机事，宁持抱瓮劳。
赠梅
作者：释文珦
朝代：宋
体裁：古风

见说春方还，春犹未相识。山童指梅花，言是春消息。梅花亦含笑，道我是知音。遮莫随桃李，贪荣变此心。相看出此语，爱尔良独深。听之傥不疑，足以为规箴。
赠牛羊司范月溪
作者：释文珦
朝代：宋
体裁：古风

莫嫌司职小，先圣亦曾为。蕃息更何事，萧閒且赋诗。尔牲诚具止，尔牧自来思。考牧宣王雅，应拈短笛吹。
赠王门老宾客
作者：释文珦
朝代：宋

薄俗谩纷纷，焉知贋与真。
空余千里马，难觅九方歅。
古道何当復，时风未易陈。
王门旧宾客，怀旧重悲辛。
赠王门老宾客
作者：释文珦
朝代：宋

薄俗谩纷纷，焉知赝与真。空馀千里马，难觅九方歅。古道何当复，时风未易陈。王门旧宾客，怀旧重悲辛。
赠苦行僧
作者：释文珦
朝代：宋
体裁：五言律诗

泯然诸念尽，木食貌常羸。林下身虽老，人间事不知。持经被艾衲，礼像爇枫脂。不是忘形者，终难学尔为。
赠道士褚雪巘
作者：释文珦
朝代：宋

褚君乐嘉遁，门径多青芜。心同水月皎，身与山云俱。古壁悬篆籀，不爱烧药炉。南华注已毕，终然得玄珠。高风度寥廓，逸韵淩江湖。策杖时过我，以我机事无。中情了无取，斯为真隐徒。知已换凡骨，何时上清都。
赠道士褚雪巘
作者：释文珦
朝代：宋

褚君乐嘉遯，门径多青芜。
心同水月皎，身与山云俱。
古壁悬篆籀，不爱烧药鑪。
南华註已毕，终然得玄珠。
高风度寥廓，逸韵凌江湖。
策杖时过我，以我机事无。
中情了无取，斯为真隠徒。
知已换凡骨，何时上清都。
赠道士褚雪巘
作者：释文珦
朝代：宋
体裁：五言绝句

身不离珠庭，新笺道德经。时来琪树下，閒看鹤梳翎。
赠隐人
作者：释文珦
朝代：宋

换却青云志，高眠旧隐庐。閒门谁践草，隙地自栽蔬。交道贫尤密，吟情老不疏。囊中何所有，一卷养生书。
赠隐僧
作者：释文珦
朝代：宋

禅居既高静，道气尤凄清。不识市朝路，深谙猿鸟情。田衣联槲叶，山火燎松明。自说归栖后，柴门罢送迎。
赠隐僧
作者：释文珦
朝代：宋

高僧成独往，古路少人过。切柏贞心在，看山静意多。清钟生响答，空翠与云和。不解相随住，其如白发何。
赠隐僧
作者：释文珦
朝代：宋

高僧谢人世，诛茅乱峰曲。三衣不著蚕，一饭长分鹿。露滴秋径松，烟蒙晓窗竹。真隐澹无营，怡然心自足。
赠隠人
作者：释文珦
朝代：宋

换却青云志，高眠旧隠庐。
閒门谁践草，隙地自栽蔬。
交道贫尤密，吟情老不疎。
囊中何所有，一卷养生书。
赠隠僧
作者：释文珦
朝代：宋

禅居既高静，道气尤凄清。
不识市朝路，深谙猨鸟情。
田衣联槲叶，山火燎松明。
自说归栖后，柴门罢送迎。
赠隠僧
作者：释文珦
朝代：宋

高僧成独往，古路少人过。
切柏贞心在，看山静意多。
清钟生响答，空翠与云和。
不解相随住，其如白髮何。
赠隠僧
作者：释文珦
朝代：宋

高僧谢人世，诛茅乱峰曲。
三衣不着蚕，一饭长分鹿。
露滴秋径松，烟蒙晓窗竹。
真隠澹无营，怡然心自足。
赤城病起
作者：释文珦
朝代：宋

客裏厌厌病过秋，重阳失作雁山游。
起来忽见丹枫树，又是思归一种愁。
赤城病起
作者：释文珦
朝代：宋

客里厌厌病过秋，重阳失作雁山游。起来忽见丹枫树，又是思归一种愁。
走马引
作者：释文珦
朝代：宋
体裁：古风

走马官奴金缕衣，食人膏血如瓠肥。田夫力耕犹饿死，尔曹醉饱忘年饥。天视生民同一子，胡为不平乃如此。人众胜天且勿惊，天若定时天自平。
赵白云宗丞以诗送惠柳下谒浙西宪使包宏斋命余同赋
作者：释文珦
朝代：宋

宏斋伊洛宗，白云风雅主。二公在斯世，光艳烛寰宇。白云归帝乡，宏斋庇寒士。出处虽小殊，怜才酷相似。吟诗贫到骨，白云古知音。吹送宏斋前，雄词重南金。乘流春浩荡，变化那可测。君不见北溟有鱼会风云，一举自然生羽翼。
赵白云宗丞以诗送惠柳下谒浙西宪使包宏斋命余同赋
作者：释文珦
朝代：宋

宏斋伊洛宗，白云风雅主。
二公在斯世，光艷烛寰宇。
白云归帝乡，宏斋庇寒士。
出处虽小殊，怜才酷相似。
吟诗贫到骨，白云古知音。
吹送宏斋前，雄词重南金。
乘流春浩荡，变化那可测。
君不见北溟有鱼会风云，一举自然生羽翼。
越中三江斗门
作者：释文珦
朝代：宋

斗门何代设，千古截寒潮。
水庙依枫树，湖田足葑苗。
众山临海尽，丛港达城遥。
落日渔歌裏，西风动泬寥。
越中三江斗门
作者：释文珦
朝代：宋

斗门何代设，千古截寒潮。水庙依枫树，湖田足葑苗。众山临海尽，丛港达城遥。落日渔歌里，西风动泬寥。
身懒
作者：释文珦
朝代：宋

身懒都忘动，心空不待安。叶鸣山鹿至，火尽地炉寒。即此为吾乐，同人话却难。
身懒
作者：释文珦
朝代：宋

身懒都忘动，心空不待安。
叶鸣山鹿至，火尽地鑪寒。
即此为吾乐，同人话却难。
身老
作者：释文珦
朝代：宋

身老心仍懒，深栖乐此园。
饮冰难变节，卧雪不开门。
八尺藜床輭，三重纸被温。
伤怀惟一事，冻破石陶尊。
身老
作者：释文珦
朝代：宋

身老心仍懒，深栖乐此园。饮冰难变节，卧雪不开门。八尺藜床软，三重纸被温。伤怀惟一事，冻破石陶尊。
身闲
作者：释文珦
朝代：宋

身閒日日日高眠，疏牖开于叠嶂边。巨竹拂云知地力，细泉鸣玉自天然。墙头卢橘金丸重，篱角杨梅火齐圆。只与禽猿同此乐，莫教马迹到门前。身閒更喜交游绝，三径寥寥草树荒。但觉空门无住著，不知尘世有炎凉。吟残海月生松壁，定起山云满石床。何缘饥渴犹相累，拟觅幽人断谷方。
身闲·其一
作者：释文珦
朝代：宋

身閒日日日高眠，疏牖开于叠嶂边。巨竹拂云知地力，细泉鸣玉自天然。墙头卢橘金丸重，篱角杨梅火齐圆。只与禽猿同此乐，莫教马迹到门前。
身闲·其一
作者：释文珦
朝代：宋

身閒日日日高眠，疏牖开于迭嶂边。
巨竹拂云知地力，细泉鸣玉自天然。
墙头卢橘金丸重，篱角杨梅火齐圆。
只与禽猿同此乐，莫教马迹到门前。
身闲·其二
作者：释文珦
朝代：宋

身閒更喜交游绝，三径寥寥草树荒。
但觉空门无住着，不知尘世有炎凉。
吟残海月生松壁，定起山云满石床。
何缘饥渴犹相累，拟觅幽人断谷方。
身闲·其二
作者：释文珦
朝代：宋

身閒更喜交游绝，三径寥寥草树荒。但觉空门无住著，不知尘世有炎凉。吟残海月生松壁，定起山云满石床。何缘饥渴犹相累，拟觅幽人断谷方。
辛巳仲冬二日冬至孟冬晦日偶成
作者：释文珦
朝代：宋

天地一阴阳，推迁见短长。后朝方反复，此月谩称良。萍梗馀浮迹，桑榆借晚光。有龟还懒卜，唯觉好支床。骎骎近一阳，昼短夜偏长。打睡工夫到，潜踪计策良。晓霜寒有力，冬日淡无光。生怕人相觅，衰翁懒下床。
辛巳仲冬二日冬至孟冬晦日偶成·其一
作者：释文珦
朝代：宋

天地一阴阳，推迁见短长。后朝方反复，此月谩称良。萍梗馀浮迹，桑榆借晚光。有龟还懒卜，唯觉好支床。
辛巳仲冬二日冬至孟冬晦日偶成·其一
作者：释文珦
朝代：宋

天地一阴阳，推迁见短长。
后朝方反復，此月谩称良。
萍梗余浮迹，桑榆借晚光。
有龟还懒卜，唯觉好支床。
辛巳仲冬二日冬至孟冬晦日偶成·其二
作者：释文珦
朝代：宋
体裁：五言律诗

骎骎近一阳，昼短夜偏长。打睡工夫到，潜踪计策良。晓霜寒有力，冬日淡无光。生怕人相觅，衰翁懒下床。
边思
作者：释文珦
朝代：宋

十年辛苦戍边城，朔漠漫漫万里平。厌听胡儿吹晓角，声声都是断肠声。胡雁南翔已尽回，闺中不见寄书来。穷荒二月无青草，长对东风赋七哀。
边思
作者：释文珦
朝代：宋
体裁：五言律诗

少年为远戍，两鬓已䰄䰄。百战功谁赏，空闺信不来。乡关成梦境，边月是愁媒。听彻胡笳曲，寒声转更哀。
边思·其一
作者：释文珦
朝代：宋
体裁：七言绝句

十年辛苦戍边城，朔漠漫漫万里平。厌听胡儿吹晓角，声声都是断肠声。
边思·其二
作者：释文珦
朝代：宋

胡雁南翔已尽回，闺中不见寄书来。穷荒二月无青草，长对东风赋七哀。
边思·其二
作者：释文珦
朝代：宋

胡鴈南翔已尽回，闺中不见寄书来。
穷荒二月无青草，长对东风赋七哀。
迂拙
作者：释文珦
朝代：宋

迂拙不任用，于焉老云耕。曾非尚高亢，聊复辞送迎。孤踪类山鹿，幽意存柴荆。春薇撷初茁，秋菊餐落英。倦来唯宴默，兴到或游行。明目烟霞色，清听风泉声。万象毕昭明，四体常安平。纵诞殊有适，利禄非所荣。外物遗天地，真心齐死生。但愿绝知闻，怡我閒旷情。
迂拙
作者：释文珦
朝代：宋

迂拙不任用，于焉老云耕。
曾非尚高亢，聊復辞送迎。
孤踪类山鹿，幽意存柴荆。
春薇撷初茁，秋菊餐落英。
倦来唯宴默，兴到或游行。
明目烟霞色，清听风泉声。
万象毕昭明，四体常安平。
纵诞殊有适，利禄非所荣。
外物遗天地，真心齐死生。
但愿绝知闻，怡我閒旷情。
过严滩登子陵钓台
作者：释文珦
朝代：宋
体裁：古风

幽人山水心，独向新安去。应为一丝风，元非钓名具。浪高滩七里，片石还如故。回首问云台，荒烟渺无处。
过山家
作者：释文珦
朝代：宋
体裁：五言律诗

世外无尘累，幽居趣味长。深蹊竹影薄，小圃药苗香。水气浮溪壁，山风扫石床。频来从此始，莫怪老夫狂。
过苕溪
作者：释文珦
朝代：宋

苕溪发源自天目，一溪东之漾寒渌。岸山续续相照映，原田每每资渗漉。祗看后浪催前浪，当悟新人换旧人。来往舟航谩如识，到头若个曾知津。
过苕溪
作者：释文珦
朝代：宋

苕溪发源自天目，一溪东之漾寒渌。
岸山续续相照映，原田每每资渗漉。
祗看后浪催前浪，当悟新人换旧人。
来往舟航谩如识，到头若箇曾知津。
过贾似道葛岭旧居
作者：释文珦
朝代：宋

顺逆人兽心，成败翻覆手。
鬼神不相容，子孙岂能守。
昔者过此门，歌钟会羣丑。
今者过此门，阗然已丰蔀。
羞死满院花，颦残数株柳。
空室走鼪鼯，荒池长蝌蚪。
转眼即凄凉，况復百年后。
积衅多自戕，盛德斯可久。
富贵如浮埃，于身竟何有。
为谢高明人，非义慎勿取。
过贾似道葛岭旧居
作者：释文珦
朝代：宋

顺逆人兽心，成败翻覆手。鬼神不相容，子孙岂能守。昔者过此门，歌钟会群丑。今者过此门，阗然已丰蔀。羞死满院花，颦残数株柳。空室走鼪鼯，荒池长蝌蚪。转眼即凄凉，况复百年后。积衅多自戕，盛德斯可久。富贵如浮埃，于身竟何有。为谢高明人，非义慎勿取。
过逸人居
作者：释文珦
朝代：宋
体裁：五言律诗

尚此高闲久，空林旧径存。掩关防俗驾，登阁俯邻园。植竹惊初笋，移花过别根。幽怀在自得，勿易与人言。
过野人居
作者：释文珦
朝代：宋

閒人无外事，饭余聊散策。
路逢一老翁，疑是避秦客。
招携过别墅，茅茨翳桑麦。
唯闻鸡犬声，了无车马迹。
自言入山来，居然长儿息。
身将云木亲，志与风尘隔。
屋边种桃李，无言花自拆。
原上耦耕人，将非是沮溺。
遗世乃全真，何为牵物役。
从此数相寻，幽期竟难易。
过野人居
作者：释文珦
朝代：宋

閒人无外事，饭馀聊散策。路逢一老翁，疑是避秦客。招携过别墅，茅茨翳桑麦。唯闻鸡犬声，了无车马迹。自言入山来，居然长儿息。身将云木亲，志与风尘隔。屋边种桃李，无言花自拆。原上耦耕人，将非是沮溺。遗世乃全真，何为牵物役。从此数相寻，幽期竟难易。
运有荣枯行
作者：释文珦
朝代：宋

运有荣枯，道有隆污。
吉凶福祸，相为乘除。
历览旧载，变灭纷如。
或以贪残，或以逼诛。
莫知其端，为之长吁。
予少愚蠢，不能奔趋。
翛然物表，与古为徒。
彼是两忘，乃道之枢。
庶几中庸，匪疾匪徐。
不事王侯，不游国都。
高尚其事，猗那其居。
烟霞冲澹，松竹扶疎。
来往忘机，山泽之癯。
荷裳芰制，可曳可娄。
竺坟鲁诰，可卷可舒。
逍遥林壑，宁畏简书。
临清坐茂，洽比禽鱼。
自守玄默，死生弗渝。
安时处顺，其乐只且。
运有荣枯行
作者：释文珦
朝代：宋

运有荣枯，道有隆污。吉凶福祸，相为乘除。历览旧载，变灭纷如。或以贪残，或以逼诛。莫知其端，为之长吁。予少愚蠢，不能奔趋。翛然物表，与古为徒。彼是两忘，乃道之枢。庶几中庸，匪疾匪徐。不事王侯，不游国都。高尚其事，猗那其居。烟霞冲澹，松竹扶疏。来往忘机，山泽之癯。荷裳芰制，可曳可娄。竺坟鲁诰，可卷可舒。逍遥林壑，宁畏简书。临清坐茂，洽比禽鱼。自守玄默，死生弗渝。安时处顺，其乐只且。
还山
作者：释文珦
朝代：宋

吾性本閒旷，素不喜城郭。而况宾主间，礼数相束缚。怅望西南山，佳气日参错。逸兴不可羁，飘飘出笼鹤。翩然曳杖还，专意在一壑。时方孟夏初，众花已零落。槠林晚雪香，麦陇残云薄。谷深绝游尘，苗田叫姑恶。幽人旧相知，一见心喜跃。谓言旧山畬，今犹可耕凿。日夕共登临，靡惮筋力弱。于焉得天真，毕志甘澹泊。初非傲轩冕，终又畏矰缴。置身声利场，何如且行乐。累累北原上，万古同寂寞。
还山
作者：释文珦
朝代：宋

吾性本閒旷，素不喜城郭。
而况宾主间，礼数相束缚。
怅望西南山，佳气日参错。
逸兴不可羁，飘飘出笼鹤。
翩然曳杖还，专意在一壑。
时方孟夏初，众花已零落。
槠林晚雪香，麦陇残云薄。
谷深绝游尘，苗田叫姑恶。
幽人旧相知，一见心喜跃。
谓言旧山畬，今犹可耕凿。
日夕共登临，靡惮筋力弱。
于焉得天真，毕志甘澹泊。
初非傲轩冕，终又畏矰缴。
置身声利场，何如且行乐。
纍纍北原上，万古同寂寞。
远别曲
作者：释文珦
朝代：宋
体裁：古风

问君何所之，执手立前墀。可堪为远别，都不道回期。檐间蟏蛸虫，似知妾心悲。缠绵结离恨，千丝仍万丝。
远尘
作者：释文珦
朝代：宋
体裁：五言律诗

忘名忘利人，傲岸孰能驯。老去身犹健，閒中乐最真。洁修松体貌，清劲竹精神。日夕常相对，无缘更有尘。
远游
作者：释文珦
朝代：宋
体裁：五言律诗

林憩无完室，舟行避恶滩。异乡为客久，浮俗定交难。草引春愁长，霜侵晓梦残。忽闻城角动，归思若为安。
追送奎上人还鄞
作者：释文珦
朝代：宋
体裁：五言律诗

随缘游上国，兴尽即言行。今日不辞我，他宵还梦兄。出山云满橐，归路水兼程。无奈汀洲畔，春风草又生。
送乡友归
作者：释文珦
朝代：宋
体裁：古风

青春欲尽时，鸟啼花乱飞。共起思乡恨，君归吾未归。临分重执手，老泪湿荷衣。
送人
作者：释文珦
朝代：宋

澹澹烟波南浦春，临流挥手易沾巾。啼鹃不解留归客，岸柳偏能送去人。暂时相见还相别，别恨多于未见时。明日新安江上去，春风波浪不相知。
送人
作者：释文珦
朝代：宋

送子西风裏，令予起别愁。
何时通远信，逾月在孤舟。
野果经霜实，潮田带露收。
明朝于此地，独自倚高楼。
送人
作者：释文珦
朝代：宋

送子西风里，令予起别愁。何时通远信，逾月在孤舟。野果经霜实，潮田带露收。明朝于此地，独自倚高楼。
送人·其一
作者：释文珦
朝代：宋
体裁：七言绝句

澹澹烟波南浦春，临流挥手易沾巾。啼鹃不解留归客，岸柳偏能送去人。
送人·其二
作者：释文珦
朝代：宋
体裁：七言绝句

暂时相见还相别，别恨多于未见时。明日新安江上去，春风波浪不相知。
送人之蜀
作者：释文珦
朝代：宋
体裁：五言律诗

佳友相辞去，西游卒未还。单车行数月，万水与千山。雨雪年华晚，烟尘道路艰。莫教音信绝，添我鬓毛斑。
送人归山
作者：释文珦
朝代：宋
体裁：古风

君归西山去，为爱山中云。云亦喜君归，日夕常氤氲。云踪渺难期，别恨徒殷勤。他时望山色，眼中如见君。
送人归金华
作者：释文珦
朝代：宋
体裁：七言律诗

此去金华水作程，扁舟定是过严陵。高山蔽日寒多雾，浅濑通潮夜不冰。汉代丝风应自咏，故乡三洞与谁登。拟从别后题书寄，又怕征鸿未可冯。
送僧
作者：释文珦
朝代：宋
体裁：古风

云作达人性，东西无定居。重逢在京阙，忽忆归园庐。水宿傍江市，山行见樵车。后期难重寻，握手空踌躇。
送僧
作者：释文珦
朝代：宋
体裁：古风

寒虫感秋气，非为游子吟。游子寂寞闻，自然动归心。归到南岩秋欲晚，山栗正肥山稼满。山中独坐看云时，还忆湖边旧吟伴。
送僧
作者：释文珦
朝代：宋
体裁：五言律诗

空山草木秋，相送古原头。倦客难为别，寒蛩替说愁。旧房深翠壁，归路隔沧洲。后夜多明月，相思为上楼。
送僧东归
作者：释文珦
朝代：宋

今朝送君处，草色如许新。后会既难定，别愁那易陈。分手限吴越，烟波渺无津。云山更重叠，归与何峰邻。凭人问消息，或恐非其真。不如早重来，勿使山猿嗔。
送僧东归
作者：释文珦
朝代：宋

今朝送君处，草色如许新。
后会既难定，别愁那易陈。
分手限吴越，烟波渺无津。
云山更重迭，归与何峰邻。
凭人问消息，或恐非其真。
不如早重来，勿使山猿嗔。
送僧之华亭
作者：释文珦
朝代：宋
体裁：五言律诗

忽尔来相别，携琴便出关。此行离日下，何事到云间。郭外遥通海，舟前少见山。应思旧栖处，樵屋过秋閒。
送僧之湖南
作者：释文珦
朝代：宋

交游星散尽，之子复南行。惜别悲杨柳，相思寄杜蘅。好山须驻锡，恶路莫贪程。近得湘中信，湘中寇未平。
送僧之湖南
作者：释文珦
朝代：宋

交游星散尽，之子復南行。
惜别悲杨柳，相思寄杜蘅。
好山须驻锡，恶路莫贪程。
近得湘中信，湘中寇未平。
送僧归庐山
作者：释文珦
朝代：宋
体裁：古风

上人家在庐山阴，木皮作衣云作心。独携铁锡来参寻，禅中悟得唐人吟。秋高忽忆归山住，旧结茅茨连古树。他年我欲寻君去，祇恐云深不知处。
送僧归日本
作者：释文珦
朝代：宋
体裁：五言律诗

远人仍远别，把手话江皋。积水三韩路，西风八月涛。海门山似粒，洋屿树如毛。他日难通信，想思梦寐劳。
送僧归浙东
作者：释文珦
朝代：宋

旧隐青山下，归程白露前。他时此相忆，懊恼浙江船。
送僧归浙东
作者：释文珦
朝代：宋

旧隠青山下，归程白露前。
他时此相忆，懊恼浙江船。
送僧归隐
作者：释文珦
朝代：宋

道林身世一何閒，去似孤云不可攀。若果怕人知隐迹，买山休买有名山。
送僧归隠
作者：释文珦
朝代：宋

道林身世一何閒，去似孤云不可攀。
若果怕人知隠迹，买山休买有名山。
送僧归静林精舍
作者：释文珦
朝代：宋

天竺山中秋讲散，露蛩烟雁动乡情。五株松下梁朝寺，归听罗浮古磬声。
送僧归静林精舍
作者：释文珦
朝代：宋

天竺山中秋讲散，露蛩烟鴈动乡情。
五株松下梁朝寺，归听罗浮古磬声。
送僧行古归越
作者：释文珦
朝代：宋

孤云无定迹，兴至即难留。独往经秦望，相期隐沃洲。雪晴分去路，风急阻行舟。旧住如相问，惟烦话旅游。
送僧行古归越
作者：释文珦
朝代：宋

孤云无定迹，兴至即难留。
独往经秦望，相期隠沃洲。
雪晴分去路，风急阻行舟。
旧住如相问，惟烦话旅游。
送僧还山
作者：释文珦
朝代：宋
体裁：七言绝句

閒云一片又飞还，松桂萧森满旧山。后夜有谁相伴住，自听泉落翠微间。
送兄
作者：释文珦
朝代：宋

龙井山中枫叶愁，古塘桥外送行舟。明朝相忆在何处，孤雁叫霜人白头。
送兄
作者：释文珦
朝代：宋

龙井山中枫叶愁，古塘桥外送行舟。
明朝相忆在何处，孤鴈叫霜人白头。
送兵部兄出守高安
作者：释文珦
朝代：宋
体裁：五言律诗

君是甲科人，文章已立身。远邦迎父母，天阙动星辰。行爱三冬日，到为千里春。如将致吾后，先要惜斯民。
送北征人
作者：释文珦
朝代：宋

与君俱是客，那复送君行。未卜重逢日，难为欲别情。露花皆远泪，风叶是愁声。到日寒应极，脩途七十程。
送北征人
作者：释文珦
朝代：宋

与君俱是客，那復送君行。
未卜重逢日，难为欲别情。
露花皆远泪，风叶是愁声。
到日寒应极，修途七十程。
送友
作者：释文珦
朝代：宋
体裁：五言律诗

山临东郭暮，路转北原斜。此地轻为别，孤蓬不恋家。客程何地尽，离思满天涯。明日重阳至，同谁对菊花。
送友人住海寺
作者：释文珦
朝代：宋
体裁：五言律诗

海上莲花国，初从太守招。衣传方石偈，舟泊丈亭潮。渔子应焚簄，鲛人拟献绡。他时思旧社，无奈寄书遥。
送归篇
作者：释文珦
朝代：宋

秋老木叶乾，露冷虫声死。征人未授衣，乡心日千里。挥手睇云帆，顷刻限烟水。他时慰相思，远寄书一纸。
送归篇
作者：释文珦
朝代：宋

秋老木叶干，露冷虫声死。
征人未授衣，乡心日千里。
挥手睇云帆，顷刻限烟水。
他时慰相思，远寄书一纸。
送敬从可上人
作者：释文珦
朝代：宋
体裁：五言律诗

爱君心似我，十载共随缘。离别从兹始，音书何处传。岭云迷晚寺，江水入春田。遥忆归栖后，松门独夜禅。
送春
作者：释文珦
朝代：宋

老人无复趁春场，见说春归亦送将。唯恐再来吾不见，偏于此别意难忘。花枝卧雨红颜尽，草蔓梳风绿发长。作计欲留留不住，聊歌一曲当离觞。
送春
作者：释文珦
朝代：宋

老人无復趁春场，见说春归亦送将。
唯恐再来吾不见，偏于此别意难忘。
花枝卧雨红颜尽，草蔓梳风绿髮长。
作计欲留留不住，聊歌一曲当离觞。
送杞上人归于潜山
作者：释文珦
朝代：宋
体裁：五言律诗

同乡唯子在，欲别意何如。归路青苔远，还家白露初。山光围古邑，溪影渡寒鱼。须为过星渚，高风似二疏。
送杨菊屋
作者：释文珦
朝代：宋
体裁：五言律诗

菊屋何为者，耽吟呕肺肝。短衣空自咏，长铗向谁弹。不计为儒误，唯言得句难。几人怜此别，把酒不成欢。
送极上人归永嘉
作者：释文珦
朝代：宋

心忆东嘉郡，残年别上都。住房抛疏钞，归橐带瓶盂。斸冻江船涩，侵星野饭孤。高堂见慈母，惊怪长髭须。
送极上人归永嘉
作者：释文珦
朝代：宋

心忆东嘉郡，残年别上都。
住房抛疏钞，归橐带缾盂。
劚冻江船涩，侵星野饭孤。
高堂见慈母，惊怪长髭鬚。
送极太初住鄞江宝严
作者：释文珦
朝代：宋

阃相招惟重，邦人望亦浓。欲开新象教，应扫旧狐踪。烟水浮瓶锡，云山应鼓钟。宝严初变土，遥想雨花重。
送极太初住鄞江宝严
作者：释文珦
朝代：宋

阃相招惟重，邦人望亦浓。
欲开新象教，应扫旧狐踪。
烟水浮缾锡，云山应皷钟。
宝严初变土，遥想雨花重。
送林弓寮归闽省觐竹溪中书往赴安溪县新任
作者：释文珦
朝代：宋

当展经纶志，初为抚字官。五弦能自爱，百里几民安。此去还家便，知非行路难。蔿于歌一曲，先合尽亲欢。别我重云里，扬舲积雨馀。预愁千里道，难寄一缄书。暂尔还溪馆，重来任石渠。明朝谩凝睇，舟已过桐庐。
送林弓寮归闽省觐竹溪中书往赴安溪县新任·其一
作者：释文珦
朝代：宋

当展经纶志，初为抚字官。五弦能自爱，百里几民安。此去还家便，知非行路难。蔿于歌一曲，先合尽亲欢。
送林弓寮归闽省觐竹溪中书往赴安溪县新任·其一
作者：释文珦
朝代：宋

当展经纶志，初为抚字官。
五絃能自爱，百里几民安。
此去还家便，知非行路难。
蒍于歌一曲，先合尽亲欢。
送林弓寮归闽省觐竹溪中书往赴安溪县新任·其二
作者：释文珦
朝代：宋

别我重云裏，扬舲积雨余。
预愁千里道，难寄一缄书。
蹔尔还溪馆，重来任石渠。
明朝谩凝睇，舟已过桐庐。
送林弓寮归闽省觐竹溪中书往赴安溪县新任·其二
作者：释文珦
朝代：宋

别我重云里，扬舲积雨馀。预愁千里道，难寄一缄书。暂尔还溪馆，重来任石渠。明朝谩凝睇，舟已过桐庐。
送王商公游永嘉兼呈东圳曹侍郎荆山刘学士
作者：释文珦
朝代：宋

觅句东嘉去，春风草又薰。一千馀里路，四十九盘云。幸有江山助，休为旅泊分。曹刘诸老在，为我致殷勤。
送王商公游永嘉兼呈东甽曹侍郎荆山刘学士
作者：释文珦
朝代：宋

觅句东嘉去，春风草又熏。
一千余里路，四十九盘云。
幸有江山助，休为旅泊分。
曹刘诸老在，为我致殷勤。
送王逸人
作者：释文珦
朝代：宋
体裁：五言律诗

閒身如野鹤，天地一虚巢。山水琴中趣，松筠世外交。怀亲逢远信，开卦卜归爻。更说云门好，相期共结茅。
送禅上人归日本
作者：释文珦
朝代：宋
体裁：七言绝句

今日送君归日东，便成永别恨难穷。海邦万里波涛隔，不似青山有路通。
送立上人偕沈东皋谒吴退庵
作者：释文珦
朝代：宋

阖闾城裏去，瘦沈是同舟。
不用悲游鹿，唯须问狎鸥。
夕阳空茂苑，残雪徧长洲。
太守相逢日，言诗定点头。
送立上人偕沈东皋谒吴退庵
作者：释文珦
朝代：宋

阖闾城里去，瘦沈是同舟。不用悲游鹿，唯须问狎鸥。夕阳空茂苑，残雪遍长洲。太守相逢日，言诗定点头。
送襄锦二上人之鄞
作者：释文珦
朝代：宋
体裁：五言律诗

春风湖上别，携手欲何之。细问重来日，那曾有定期。舟行江路永，锡挂海峰迟。若有东南使，相逢即寄诗。
送赵一严守永嘉
作者：释文珦
朝代：宋
体裁：五言律诗

九重思共理，符竹付更生。卿月辉麟谱，文星次鹿城。精微敷易教，信厚播诗声。好使中川水，长流不尽清。
送赵东阁罢官归永嘉
作者：释文珦
朝代：宋
体裁：七言律诗

一年吟抱寄京华，几度相逢说永嘉。梦入西山寻枸杞，约归东阁看梅花。风霜摧拉知何事，雨露生成自有涯。应笑屈平终不返，空留遗恨在长沙。
送赵寒泉重宰南中邑
作者：释文珦
朝代：宋

字民无异术，薄敛与宽刑。
宓子琴犹在，蒍于歌重听。
瘴云消昼黑，毒草变春青。
万里南中路，秋风几驿亭。
送赵寒泉重宰南中邑
作者：释文珦
朝代：宋

字民无异术，薄敛与宽刑。宓子琴犹在，蔿于歌重听。瘴云消昼黑，毒草变春青。万里南中路，秋风几驿亭。
送远
作者：释文珦
朝代：宋

离情不可说，握手更踌躇。
为客三秋尽，还家千里余。
山程枫叶赤，水驿柳条疎。
日夕空林下，何人伴索居。
送远
作者：释文珦
朝代：宋

离情不可说，握手更踌躇。为客三秋尽，还家千里馀。山程枫叶赤，水驿柳条疏。日夕空林下，何人伴索居。
送通嗣法书僧归隆兴
作者：释文珦
朝代：宋

一千余里路，知为尔师行。
晚峤踏云影，春江闻浪声。
相逢知有约，又别似无情。
莫话传衣事，北宗人恐争。
送通嗣法书僧归隆兴
作者：释文珦
朝代：宋

一千馀里路，知为尔师行。晚峤踏云影，春江闻浪声。相逢知有约，又别似无情。莫话传衣事，北宗人恐争。
送鉴上人还故山
作者：释文珦
朝代：宋

偶随流水出，不碍滞人间。道树多年别，空门此日还。瀑飞春涧净，云度晓窗閒。后会应难定，相思桂满山。
送鑑上人还故山
作者：释文珦
朝代：宋

偶随流水出，不碍滞人间。
道树多年别，空门此日还。
瀑飞春涧浄，云度晓窗閒。
后会应难定，相思桂满山。
送雅上人自鄞归杭
作者：释文珦
朝代：宋
体裁：五言律诗

之子幡然别，何人伴寂寥。相从非世道，独去是寒朝。目送孤帆远，魂随晓浪消。重来须定约，莫待隔江招。
逆旅
作者：释文珦
朝代：宋

逆旅夜冥冥，寒灯结烬青。一声霜雁过，倦客梦初醒。
逆旅
作者：释文珦
朝代：宋

逆旅夜冥冥，寒灯结烬青。
一声霜鴈过，倦客梦初醒。
途中感兴
作者：释文珦
朝代：宋

悠悠涉长途，西日照禾黍。回首睇关山，故乡在何许。秋风吹栎林，忧思莫能禁。同怀不可见，日暮空沈吟。方矜美少年，倏忽伤丑老。百年能几何，况复不长保。存者日已少，逝者日已多。荣华亦难恃，薤露有遗歌。
途中感兴
作者：释文珦
朝代：宋

悠悠涉长途，西日照禾黍。
回首睇关山，故乡在何许。
秋风吹栎林，忧思莫能禁。
同怀不可见，日暮空沈吟。
方矜美少年，倏忽伤丑老。
百年能几何，况復不长保。
存者日已少，逝者日已多。
荣华亦难恃，薤露有遗歌。
逝水
作者：释文珦
朝代：宋

逝水向东流，前后浪相续。尼父达机兆，川上叹不足。人生天地间，百年诚短促。菁华草头露，光景风中烛。两鬓成枯蓬，萧萧不再绿。那知今日欢，不是明朝哭。所仰唯圣贤，亦复归鬼录。而况顽冥者，厥身沈利欲。随流不知返，终世常仆仆。大化一朝尽，腐灭同草木。岂若黄绮徒，居然在空谷。于焉自逍遥，其人美如玉。吾生千载馀，犹知慕遐躅。寤寐斯不忘，耿耿在心目。
逝水
作者：释文珦
朝代：宋

逝水向东流，前后浪相续。
尼父达机兆，川上叹不足。
人生天地间，百年诚短促。
菁华草头露，光景风中烛。
两鬓成枯蓬，萧萧不再绿。
那知今日欢，不是明朝哭。
所仰唯圣贤，亦復归鬼录。
而况顽冥者，厥身沈利欲。
随流不知返，终世常仆仆。
大化一朝尽，腐灭同草木。
岂若黄绮徒，居然在空谷。
于焉自逍遥，其人美如玉。
吾生千载余，犹知慕遐躅。
寤寐斯不忘，耿耿在心目。
道狭踟蹰行
作者：释文珦
朝代：宋

道狭难并车，相逢苦踟蹰。踟蹰将何念，所念在康衢。康衢平如砥，八达无斜迂。君子之所履，所履常虚邪。折旋应规矩，永矢无越踰。有时亦壅底，久之还廓如。狭道殊径捷，小人所争趋。夙夜不遑止，草露多沾濡。势利迭相倾，旋踵成迁渝。迷眩不知返，逝将致沦胥。康衢吾所遵，狭道吾所吁。遄车返山林，守一以自娱。大道既凋丧，安能复区区。
道狭踟蹰行
作者：释文珦
朝代：宋

道狭难并车，相逢苦踟蹰。
踟蹰将何念，所念在康衢。
康衢平如砥，八达无斜迂。
君子之所履，所履常虚邪。
折旋应规矩，永矢无越踰。
有时亦壅底，久之还廓如。
狭道殊径捷，小人所争趋。
夙夜不遑止，草露多沾濡。
势利迭相倾，旋踵成迁渝。
迷眩不知返，逝将致沦胥。
康衢吾所遵，狭道吾所吁。
遄车返山林，守一以自娱。
大道既凋丧，安能復区区。
遣兴
作者：释文珦
朝代：宋
体裁：古风

七十七岁潜山翁，见闻已尽如盲聋。祇在山边水边住，了得人空我亦空。铁心石肠安晚节，未输金口而木舌。此真难与时人说，明知独有高空月。
遣兴
作者：释文珦
朝代：宋

吾方慕孤贞，俗苦尚冯附。一身天地间，瓠落如大瓠。短寄无百年，倏忽已迟暮。平生清净禅，犹嫌被诗污。洗除岂诚难，心空灭万虑。更当寻亮公，竟入西山去。
遣兴
作者：释文珦
朝代：宋

吾方慕孤贞，俗苦尚冯附。
一身天地间，瓠落如大瓠。
短寄无百年，倏忽已迟暮。
平生清浄禅，犹嫌被诗污。
洗除岂诚难，心空灭万虑。
更当寻亮公，竟入西山去。
邃谷
作者：释文珦
朝代：宋
体裁：五言律诗

邃谷居来久，寥寥绝众喧。云深通药径，草长失柴门。静爱寒山色，閒寻野水源。清虚乃吾事，不与俗人言。
郊外春日
作者：释文珦
朝代：宋
体裁：五言绝句

垂杨袅东风，桐花醉鸣鸠。地僻无行人，方塘水交流。
郊行
作者：释文珦
朝代：宋

陋室随缘住，空山信意行。何须称隐逸，且复谢将迎。古木青猿性，孤烟白鸟程。由来各有适，岂必用浮名。
郊行
作者：释文珦
朝代：宋

陋室随缘住，空山信意行。
何须称隠逸，且復谢将迎。
古木青猨性，孤烟白鸟程。
由来各有适，岂必用浮名。
郊行遣兴
作者：释文珦
朝代：宋
体裁：五言律诗

节序易推迁，行行感暮年。麦云黄冒陇，柳浪绿浮川。倦鸟犹知返，飘蓬最可怜。故乡无旧业，何计赋归田。
郭文举祠
作者：释文珦
朝代：宋
体裁：五言律诗

封禺山水国，曾是郭文游。列岫开新障，平川合众流。丹青遗像在，松竹古祠秋。虽不逢尧禅，高风似许由。
鄞中他山堰
作者：释文珦
朝代：宋

碧浸他山古，梅梁昔化龙。
江溪一堰隔，禾黍四郊重。
绝唱思幽客，欢声徧野农。
长官功不朽，遗庙合歌钟。
鄞中他山堰
作者：释文珦
朝代：宋

碧浸他山古，梅梁昔化龙。江溪一堰隔，禾黍四郊重。绝唱思幽客，欢声遍野农。长官功不朽，遗庙合歌钟。
鄞中桃花渡即事
作者：释文珦
朝代：宋
体裁：五言律诗

城北桃花渡，楼居半海商。官河通远浦，津树杂高樯。旭日江烟暖，东风水草香。为看风土异，客子又怀乡。
鄞中送坦上人归故里
作者：释文珦
朝代：宋
体裁：五言律诗

白云相见初，而子独知予。世态易翻覆，道交难间疏。三江同远棹，此日晚离袪。莫放音书绝，东来有鲤鱼。
鄞江送友
作者：释文珦
朝代：宋

西风日夜起，江上枫叶赤。可怜未归人，复送行远客。相见鬓毛改，转觉世路迫。他日慰相思，岂必在书尺。薄俗能移人，出处当自力。
鄞江送友
作者：释文珦
朝代：宋

西风日夜起，江上枫叶赤。
可怜未归人，復送行远客。
相见鬓毛改，转觉世路迫。
他日慰相思，岂必在书尺。
薄俗能移人，出处当自力。
酬友人见寄
作者：释文珦
朝代：宋

山房一事无，开箧理残书。
习气嗟难断，閒情为折除。
菊篱秋烂熳，枫径意萧疎。
忽枉瑶华赠，知君又起予。
酬友人见寄
作者：释文珦
朝代：宋

山房一事无，开箧理残书。习气嗟难断，閒情为折除。菊篱秋烂熳，枫径意萧疏。忽枉瑶华赠，知君又起予。
酬李漫翁暑中见寄韵
作者：释文珦
朝代：宋

羲娥不停毂，催暑到茅屋。
萍蓬无地头，桑梓念天目。
古吟寓深情，时事堪痛哭。
余生竟何归，行已变陵谷。
酬李漫翁暑中见寄韵
作者：释文珦
朝代：宋

羲娥不停毂，催暑到茅屋。萍蓬无地头，桑梓念天目。古吟寓深情，时事堪痛哭。馀生竟何归，行已变陵谷。
酬李筼房元日见寄韵
作者：释文珦
朝代：宋

五年懒踏上京尘，真是乾坤散诞身。正向山中閒卧雪，忽闻户外报迎春。且倾竹叶屠苏酒，休画桃符郁垒神。底事诗筒来往密，结交多是苦吟人。
酬李筼房见寄
作者：释文珦
朝代：宋

修筼古君子，溪上有清风。直节应难并，高标自不同。婵娟消俗虑，培养见深功。爱此黄钟管，传声到谷中。
酬李篔房元日见寄韵
作者：释文珦
朝代：宋

五年懒踏上京尘，真是干坤散诞身。
正向山中閒卧雪，忽闻户外报迎春。
且倾竹叶屠苏酒，休画桃符鬰垒神。
底事诗筒来往密，结交多是苦吟人。
酬李篔房见寄
作者：释文珦
朝代：宋

修篔古君子，溪上有清风。
直节应难并，高标自不同。
婵娟消俗虑，培养见深功。
爱此黄钟管，传声到谷中。
酬清苕恭仲温见寄旧诗追志于此
作者：释文珦
朝代：宋

吾生苦疎拙，不解谋此身。
辗转常寄食，短褐如悬鹑。
徒御舍之去，往往嫌我贫。
达交亦良多，安能强相亲。
唯有湖滨山，于我如故人。
日夕与之对，澹然忘主宾。
仲温我同流，道我此意真。
新诗远相寄，可以书诸绅。
何时到清苕，相携采白苹。
酬清苕恭仲温见寄旧诗追志于此
作者：释文珦
朝代：宋

吾生苦疏拙，不解谋此身。辗转常寄食，短褐如悬鹑。徒御舍之去，往往嫌我贫。达交亦良多，安能强相亲。唯有湖滨山，于我如故人。日夕与之对，澹然忘主宾。仲温我同流，道我此意真。新诗远相寄，可以书诸绅。何时到清苕，相携采白蘋。
酬源上人见寄
作者：释文珦
朝代：宋
体裁：五言律诗

自从相别后，闻过海邦居。不得陪乡话，空烦寄远书。林声随雨散，溪影度云虚。若遂东游计，终朝到子庐。
酬筼房秋崖昆仲见寄韵
作者：释文珦
朝代：宋

岁月骎骎苦易过，凝霜还见委庭莎。从来桑下不三宿，此去榆光尚几何。旧社久荒谁复记，远公难觅恨空多。诸贤赖有刘雷在，时寄新诗到薜萝。
酬篔房秋崖昆仲见寄韵
作者：释文珦
朝代：宋

岁月骎骎苦易过，凝霜还见委庭莎。
从来桑下不三宿，此去榆光尚几何。
旧社久荒谁復记，远公难觅恨空多。
诸贤頼有刘雷在，时寄新诗到薜萝。
采兰吟
作者：释文珦
朝代：宋
体裁：古风

楚芳有幽姿，采采倏盈把。馨香满襟袖，欲寄同心者。道远不可求，余怀为谁写。佩服林下游，自爱逸而野。
采药径
作者：释文珦
朝代：宋

采药归来迹已陈，真风千古蜕凡尘。
细看旧径青青草，犹是仙人醉裏春。
采药径
作者：释文珦
朝代：宋

采药归来迹已陈，真风千古蜕凡尘。细看旧径青青草，犹是仙人醉里春。
采莲曲
作者：释文珦
朝代：宋

荡桨入平湖，湖波渺无极。红白芙蓉花，何如妾颜色。荷叶似侬鬓，荷花似侬妆。夫婿常别离，羞见双鸳鸯。采莲莫伤根，伤根不成藕。因思藕不成，悔作征人妇。采莲惟采花，不敢采莲子。其中有苦意，与妾心相似。
采莲曲·其一
作者：释文珦
朝代：宋
体裁：五言绝句

荡桨入平湖，湖波渺无极。红白芙蓉花，何如妾颜色。
采莲曲·其三
作者：释文珦
朝代：宋
体裁：五言绝句

采莲莫伤根，伤根不成藕。因思藕不成，悔作征人妇。
采莲曲·其二
作者：释文珦
朝代：宋

荷叶似侬鬓，荷花似侬妆。
夫壻常别离，羞见双鸳鸯。
采莲曲·其二
作者：释文珦
朝代：宋

荷叶似侬鬓，荷花似侬妆。夫婿常别离，羞见双鸳鸯。
采莲曲·其四
作者：释文珦
朝代：宋
体裁：五言绝句

采莲惟采花，不敢采莲子。其中有苦意，与妾心相似。
采菖蒲
作者：释文珦
朝代：宋

雁荡高寒处，穿云采得来。岂能同野草，容易有花开。瘦节偏宜石，纤丛不受埃。幽人知尔性，晓涧汲泉杯。
采菖蒲
作者：释文珦
朝代：宋

鴈荡高寒处，穿云采得来。
岂能同野草，容易有花开。
瘦节偏宜石，纤丛不受埃。
幽人知尔性，晓涧汲泉杯。
重会馨桂山
作者：释文珦
朝代：宋

桂山吾友于，壮岁即相亲。跌宕去鞿絷，出语必惊人。倏尔罹世难，东西各全身。十年不相逢，有若参与辰。偶乘霅舟来，见翁西涧滨。相对恍如梦，彼此白发新。抵掌话畴昔，故情一何真。遗我白雪章，字字无埃尘。长歌山水中，铿鈜惊鬼神。胡为又当别，缱绻难具陈。风前一回首，寒波渺无津。他时定相思，题诗附双鳞。
重会馨桂山
作者：释文珦
朝代：宋

桂山吾友于，壮岁即相亲。
跌宕去鞿絷，出语必惊人。
倏尔罹世难，东西各全身。
十年不相逢，有若参与辰。
偶乘霅舟来，见翁西涧滨。
相对恍如梦，彼此白髮新。
抵掌话畴昔，故情一何真。
遗我白雪章，字字无埃尘。
长歌山水中，铿鈜惊鬼神。
胡为又当别，缱绻难具陈。
风前一回首，寒波渺无津。
他时定相思，题诗附双鳞。
重游天台华顶峰
作者：释文珦
朝代：宋

梯空上华顶，老脚尚能堪。照胆泉源异，薰人药气酣。危巅窥巨浸，晴日破重岚。记得前回到，幽人未结庵。天台三万丈，华顶入穹苍。片石群魔慑，千年古寺荒。树枯赪菌出，僧老白眉长。极目沧溟际，烟波更渺茫。
重游天台华顶峰·其一
作者：释文珦
朝代：宋

梯空上华顶，老脚尚能堪。
照胆泉源异，熏人药气酣。
危巅窥巨浸，晴日破重岚。
记得前回到，幽人未结庵。
重游天台华顶峰·其一
作者：释文珦
朝代：宋

梯空上华顶，老脚尚能堪。照胆泉源异，薰人药气酣。危巅窥巨浸，晴日破重岚。记得前回到，幽人未结庵。
重游天台华顶峰·其二
作者：释文珦
朝代：宋

天台三万丈，华顶入穹苍。片石群魔慑，千年古寺荒。树枯赪菌出，僧老白眉长。极目沧溟际，烟波更渺茫。
重游天台华顶峰·其二
作者：释文珦
朝代：宋

天台三万丈，华顶入穹苍。
片石群魔慑，千年古寺荒。
树枯頳菌出，僧老白眉长。
极目沧溟际，烟波更渺茫。
重逢故人
作者：释文珦
朝代：宋
体裁：七言绝句

不见生公四十秋，中间多少别离愁。重逢宁用伤头白，难得相看尽白头。
重阜崔嵬行
作者：释文珦
朝代：宋

重阜何崔嵬，遥瞻北邙路。旷野无人居，高低尽丘墓。不知古与新，落落似棋布。下有荒草丛，上有白杨树。树顶啸鸱鸢，草根穴狐兔。嗟哉昔为人，妻子相爱慕。岂知易殂落，到此长别处。天地虽好生，安能暂留驻。夜台杳冥冥，千载竟不曙。托身同草木，坐受蝼蚁蠹。衣冠变成尘，精灵自相语。亲戚不重过，他人岂能顾。听我蒿里歌，年命如朝露。
重阜崔嵬行
作者：释文珦
朝代：宋

重阜何崔嵬，遥瞻北邙路。
旷野无人居，高低尽丘墓。
不知古与新，落落似棋布。
下有荒草丛，上有白杨树。
树顶啸鸱鸢，草根穴狐兔。
嗟哉昔为人，妻子相爱慕。
岂知易殂落，到此长别处。
天地虽好生，安能蹔留驻。
夜台杳冥冥，千载竟不曙。
託身同草木，坐受蝼蚁蠹。
衣冠变成尘，精灵自相语。
亲戚不重过，他人岂能顾。
听我蒿里歌，年命如朝露。
重题郭文庙
作者：释文珦
朝代：宋
体裁：古风

尝闻郭文举，雅志在山林。内以道自胜，不为外物淫。人皆恋妻子，先生独幽寻。人皆厌轻肥，先生无衣衾。人皆觊荣达，先生甘陆沉。世道既难言，先生示如瘖。怀宝终不售，熟识先生心。身与豺虎邻，豺虎不敢侵。温峤何所闻，比公于展禽。更历数百年，尚为人所钦。或以神事公，置庙青山岑。岁时致牲醴，谅非公所歆。我来吊遗像，顾瞻一长吟。公傥察余衷，泠然御风临。
野僧
作者：释文珦
朝代：宋

野僧尘虑尽，住在最深峰。
庭树巢孤鹤，崖湫宅老龙。
瀑绡悬百尺，云幌羃千重。
静裏玄机发，登楼夜击钟。
野僧
作者：释文珦
朝代：宋

野僧尘虑尽，住在最深峰。庭树巢孤鹤，崖湫宅老龙。瀑绡悬百尺，云幌羃千重。静里玄机发，登楼夜击钟。
野兴
作者：释文珦
朝代：宋

野人乘野兴，短策胜华轩。缓步有幽趣，长歌非俗言。烟霞仙佛境，鼓笛鬼神村。遁世今成乐，浮华岂足论。
野兴
作者：释文珦
朝代：宋

野人乘野兴，短策胜华轩。
缓步有幽趣，长歌非俗言。
烟霞僊佛境，鼓笛鬼神村。
遯世今成乐，浮华岂足论。
野处
作者：释文珦
朝代：宋
体裁：五言律诗

野处日多暇，扶藜信脚行。荒原寒鸭阵，深巷午鸡声。随地有幽事，閒人无滞情。归来新月上，照我入柴荆。
野外
作者：释文珦
朝代：宋

绝巘应藏佛屋，深源定有仙家。
风裏传来清梵，涧中流出胡麻。
野外
作者：释文珦
朝代：宋

绝巘应藏佛屋，深源定有仙家。风里传来清梵，涧中流出胡麻。
野外即事
作者：释文珦
朝代：宋

春暮仓庚鸣，农家语堪听。雨旸不违时，麦高桑叶青。烹豚酌清酒，庙中谢神灵。田蚕杯珓好，欢声动林坰。祭罢各分散，群鸟啄馀腥。
野外即事
作者：释文珦
朝代：宋

春暮仓庚鸣，农家语堪听。
雨旸不违时，麦高桑叶青。
烹豚酌清酒，庙中谢神灵。
田蚕杯珓好，欢声动林垧。
祭罢各分散，羣鸟啄余腥。
野寺
作者：释文珦
朝代：宋

野寺居来岁月长，幽深真是隐人乡。怪枝结顶青松古，巨石分流碧涧长。拈弄诗章非俗事，断除禅病得良方。因悲窃国亡身者，枉作尘劳梦一场。